qundao/data-zh-poetry huggingface dataset:
杨妃吹笛图
作者：俞泰
朝代：明

音律从来寿邸长，宫中新调称新妆。谁知吹出无双曲，究为嵬坡诉断肠。
次韵盆池新荷
作者：俞泰
朝代：明

地拘未遂凌川势，小展如怀畏满时。造物自知生意在，玉渊金井露参差。
江心寺和文丞相韵
作者：俞泰
朝代：明

志矫千钧力一丝，摩挲长剑几含悲。间关浮论空怜我，仓卒降书竟是谁。独以死生明大义，肯将成败挫先期。一区落莫南归路，遗咏那堪作泪碑。
罗玄斋社饮和韵
作者：俞泰
朝代：明

一溪清绕白鸥沙，共羡风流太守家。兴逐时秋多买菊，山无官税尽栽茶。苍髯潇洒将成雪，青眼分明不眩花。醉后却怜词笔健，蛮笺风雨自横斜。
西郊同王浚川作
作者：俞泰
朝代：明

寒山一眺望，野意多踌蹰。不图潦倒后，犹记相逢初。宦迹苦淫滞，吾道空嗟吁。醉来重慨古，世路怜回车。
费县口占
作者：俞泰
朝代：明

地涌青莲石抱沙，东蒙北枕水环衙。山城谁道春来晚，开遍棠梨又枳花。
赠宜兴友人
作者：俞泰
朝代：明

好山吾郡说荆南，天与幽人着草庵。坐踞松台延夜月，步随凫舄破朝岚。茶经雅致追桑苧，橘颂高风忆子瞻。咫尺未能驱俗驾，应从玉版特相参。
送友人还吴门
作者：俞泰
朝代：明

十年京国梦中心，到此春光满上林。莫为莺花漫留恋，麦黄蚕老候归音。
送吴秀才还武义
作者：俞泰
朝代：明

一瓢来汲惠山泉，白石青松意洒然。秋色满溪帆影动，路人争指孝廉船。
送灵山刘尹先为海门经历
作者：俞泰
朝代：明

三载忘年谊，怀君每动颜。海门淹老骥，合浦得翘关。石室人何在，仙岩胜可攀。更从民俗问，应有去珠还。
速祝鸣和不至再和来韵
作者：俞泰
朝代：明

马首出门常向东，依依如见神仙宫。俗缘束缚解不去，无由共对银缸红。道腴元不在珍玉，聊以山肴叙乡曲。百篇有待醉时成，自料床头馀一斛。
邃庵阁老宅赏灯限韵
作者：俞泰
朝代：明

芳宵娱客漫张灯，何幸龙门此共登。放夜有恩宽汉禁，分盘随意出卢蒸。未论火树三千架，真在瑶台十二层。玉烛喜调今日泰，相公元不自言能。
题丹阳贺氏采桑饲蚕图
作者：俞泰
朝代：明

一从西陵育蚕始，开我万世资生原。五亩桥边树桑柘，衣裳乃服由轩辕。王泽寖衰不下究，弃置田庐作园囿。闾阎无复采桑人，却欲重重被文绣。吁嗟皇妃躬祀夫人缫，岂敢恶逸为勤劳。公桑蚕室古来重，里罚有布惩不毛。崇阳拔茶易桑植，乖厓卓有先几识。四野阴稠桑作林，襄城歌舞忠宣德。上有作者民斯从，三吴非复当时风。一花一木务珍玩，饲蚕树老烟芜丛。兹图宛然含讽意，彷佛东郊劝蚕事。桑阴筐篓去复来，屋里妇姑忙不寐。簇箔层层候起眠，窖蚕缫丝说去年。却叹官租犹未了，莫教重贡八蚕绵。
题扇寄边华泉
作者：俞泰
朝代：明

木叶迎风下，孤亭傍水开。何时寻旧约，载酒过江来。
题画
作者：俞泰
朝代：明

小舸系烟汀，谁知笛里情。寒芦风瑟瑟，正是晚潮生。
题画送同年高颖之册封黄州
作者：俞泰
朝代：明

翘首东南几夕曛，归心时逐广陵云。乘轩偶借天风便，喜读黄冈竹外文。
孤坐
作者：俞渊
朝代：明

适晤安期叟，言从海上回。投书传秘密，望气郁崔嵬。黄叶窥人堕，青霞伴鸟来。莫言孤坐者，株守是樗材。
访郑渭川
作者：俞渊
朝代：明

策蹇长千里，遥寻处士家。径深藏密竹，门小翳繁花。晤语流云外，行吟积水涯。莫将贫作病，相对共咨嗟。
咏秋海棠·其一
作者：俞琬纶
朝代：明

薄罗初试怯风凄，小样红妆著雨低。一段妖娆描不就，非关子美不能诗。
戊申除夕
作者：俞琬纶
朝代：明
体裁：五言律诗

过岁真如梦，明朝复梦初。径无东郭履，蘧是漆园庐。客去除残酿，贫来惜废书。人人欣送腊，我意独踌躇。
桂枝香·古镜
作者：俞琬纶
朝代：明

张郎一去，君且代郎看，双蛾解理。赠别踌躇，不忍把君分碎。问容颜、君独知憔悴。受多磨，与君无异。广寒三五，嫦娥愁向，却元自己。晴空里，似丹青点缀。个中小小，洞天深处。背地沉迷，形影都无据。怜君自为分明累，贮尽了、汉宫人泪。架罢妆残，瞥然收却，远山横翠。
秋海棠
作者：俞琬纶
朝代：明

春色先阴到海棠，独留此种占秋芳。稀疏点缀猩红小，堪佐黄花荐客觞。
芭蕉
作者：俞琬纶
朝代：明
体裁：七言绝句

宵来轻雨蕉声送，蕉雨流情情欲冻。燕领春风窥几时，开帘放出天涯梦。
早起口号
作者：俞节妇
朝代：明
体裁：古风

喔喔喔，邻鸡三唱足。舅姑在高堂，稚子牵衣哭。谁道天未明，檐前见红旭。
西湖
作者：俞行之
朝代：明
体裁：七言绝句

秋来碧水湛平湖，荷叶菱花取次枯。惟有断桥残柳树，淡烟犹锁乱啼乌。
江行
作者：俞诰
朝代：明
体裁：五言律诗

微月破黄昏，孤吟役旅魂。渔灯寒照水，野树暗藏村。过雁飞还语，栖乌止复喧。客途无限意，寂寞向谁言。
汪继坪邀游圆通寺暮归
作者：俞诰
朝代：明
体裁：七言律诗

挈榼多君到上方，临崖畅酌险无妨。院留魏野曾调鹤，园列黄生未叱羊。老树挟风声猎猎，暮烟接海气茫茫。放歌不觉归来晚，可似当年点也狂。
盼项文祥不至舟抵于陵夜泊
作者：俞诰
朝代：明
体裁：五言绝句

相去不百里，相思愁万重。于陵城下泊，梦断五更钟。
秋夕客楼漫起
作者：俞诰
朝代：明
体裁：七言绝句

满庭香露滴荷盘，月弄清晖玉宇寒。永夜无劳听金钥，此身今已是閒官。
紫溪山歌
作者：俞诰
朝代：明
体裁：古风

陟重冈，入盘谷，幽奇别有神仙窟。转危磴，登层台，爽气直从风雨来。十里苍松，万竿修竹。怪石嵯峨虎豹蹲，古湫滃瀁龙蛇伏。野花烂熳，好鸟间关。远峰拱揖，碧水潺湲。境胜地偏人不到，乃有咨伯子弄丸于其间。旭日当楼，方床睡起。无累故欣，有得辄起。閒对辋川之图，静观涑水之史。或采药于岭外，时垂钓于溪边。藉闲草而命酌，遂枕石而独眠。牧笛朝来，樵歌暮往。既泯世纷，复绝尘想。忘形宇宙之中，寄傲羲皇之上。居奚宜，莫如春，千峰改色百卉新。挥麈老僧肃作礼，载醪村叟醉见亲。又奚宜，莫如夏，无蚋无蝇事亦诧。梅雨中宵洒树间，松风一枕来窗下。霜林五色忽逢秋，岑寂空斋万感休。试向青天搔首问，朣胧浩月每当楼。冬可赏，更有雪，一夕林峦皓且洁。不观造化工，岂识人为拙。开门却忆袁安贫，卧泽仍怀苏武节。山中风景四时佳，有诗堪咏酒堪赊。过隙几曾惊岁序，凭轩时复饱烟霞。吁嗟紫峰之可居有若此，更莫沉浮于闾里，驱逐于天涯。君不见陆浑元德秀，匡庐刘凝之，雅怀原与溪山宜，坦夷高洁真吾师。长啸起携如意舞，莫嗟生晚不同时。
谢善礼姻丈见过
作者：俞铠
朝代：明

家慈乖白病添臞，相见频烦问起居。行畏地崎扶有杖，舍违江远食无鱼。交游眼底谁知己，寂寞城南一草庐。几度凭轩重怀感，似君高谊世应疏。
和李大尹韵
作者：俞韶美
朝代：明
体裁：七言律诗

积雨弥漫涨远天，客窗惟觉恨绵绵。已添野色供春望，更涨滩声搅夜眠。绕屋断云常黯黯，投林归鸟自翩翩。渔郎罢钓才相过，为报新潮到石田。
雪中登楼望湖上和士亨作
作者：俞鸣玉
朝代：明

群山凝素郁崔嵬，近水梅花冷未开。却喜渔舟轻似叶，放歌撑出断桥来。闻说平戎仰圣威，玉门关外马如飞。貔貅踏破天山雪，笳鼓声中奏凯归。朔风吹散楚江鸥，短策孤吟到水头。谁把一竿和水钓，冲寒不解有羊裘。不叹金鱼带未悬，半生且费买书钱。谁知雪满南桥上，时有人维问字船。中宵映雪读离骚，坐待虚窗月影高。宁似五侯歌舞地，飞觞燕客醉羊羔。雪深何处吊逋仙，湖北湖南锁暮烟。吟得暗香疏影句，兴来都付薛涛笺。
雪中登楼望湖上和士亨作·其一
作者：俞鸣玉
朝代：明

群山凝素郁崔嵬，近水梅花冷未开。却喜渔舟轻似叶，放歌撑出断桥来。
雪中登楼望湖上和士亨作·其三
作者：俞鸣玉
朝代：明

朔风吹散楚江鸥，短策孤吟到水头。谁把一竿和水钓，冲寒不解有羊裘。
雪中登楼望湖上和士亨作·其二
作者：俞鸣玉
朝代：明

闻说平戎仰圣威，玉门关外马如飞。貔貅踏破天山雪，笳鼓声中奏凯归。
雪中登楼望湖上和士亨作·其五
作者：俞鸣玉
朝代：明

中宵映雪读离骚，坐待虚窗月影高。宁似五侯歌舞地，飞觞燕客醉羊羔。
雪中登楼望湖上和士亨作·其六
作者：俞鸣玉
朝代：明

雪深何处吊逋仙，湖北湖南锁暮烟。吟得暗香疏影句，兴来都付薛涛笺。
雪中登楼望湖上和士亨作·其四
作者：俞鸣玉
朝代：明

不叹金鱼带未悬，半生且费买书钱。谁知雪满南桥上，时有人维问字船。
□□□□风阁
作者：倪元璐
朝代：明

小堪极目岭东烟，不道离城有许天。好雨加松青一等，深楼恣佛定多年。名心已尽遥岑下，春景最宜寒食前。更进一溪真可住，世人却滞买山钱。
丁卯奉使江西道经庐山有感
作者：倪元璐
朝代：明

风忙不改白云閒，如此孤高讵可攀。置我峰头麋定喜，告人溪外虎方顽。可知慧远僧何笑，难教柴桑门不关。大抵游人无眼界，庐山之内看庐山。
丁卯春三月道经河间有感
作者：倪元璐
朝代：明

不觉泣沾衣，徘徊百事非。滹河沈麦饭，献邸播珠玑。赤子终当弄，妇人恐不归。民情与士气，智者必知微。
与治河使者张玉笥
作者：倪元璐
朝代：明

帝亦无如方割何，山龙好与定颠波。李寻贾让岂无策，瓠子宣房各有歌。天老授书当济洛，支祁乞命保淮涡。倘閒好作河渠志，彩笔玄圭总不磨。
与王芳洲令君
作者：倪元璐
朝代：明

一时齐望子猷舟，地上人看百尺楼。千乘有书遮越绝，六州无铁似吴钩。城如丸创宜辽弄，口有碑经仓颉镂。从古兴王多异赏，蒲轮徵去径封侯。
世事有可忧叹者作八化诗
作者：倪元璐
朝代：明

鹯凤亦难必，肉咮化大拳。上功凭枉棒，下考等重渊。哭虎将焉避，捕蛇亦岂全。司勋无定论，少府量金钱。
丙寅春日湖上偶成
作者：倪元璐
朝代：明

归来万喜脱韬缠，不是顽仙即醉仙。纵酒何曾虚酉日，简粮刚不少寅年。但愁蝴蝶梦难熟，真信鹧鸪行复旋。毕竟湖中风雨细，菟裘吾老志和船。
丙寅至日
作者：倪元璐
朝代：明

骏狼山上日来巢，莫更忙过亥子交。已敕闺人详一线，适占复卦得初爻。物情北阮骄南阮，仙力小茅敌大茅。领取一冬元自享，扬雄抛与世人嘲。
为胡甥武迁题扇石奉陈明卿祭酒
作者：倪元璐
朝代：明

结为地脉，奋为星精。观其岳岳，有若文人。如其飞来，必有攫去。此石头禅，不去不住。
为胡甥武迁题扇石奉陈明卿祭酒·其一
作者：倪元璐
朝代：明

结为地脉，奋为星精。观其岳岳，有若文人。
为胡甥武迁题扇石奉陈明卿祭酒·其二
作者：倪元璐
朝代：明

如其飞来，必有攫去。此石头禅，不去不住。
为门人王毓蓍赵甸张峄题陈章侯画奉王雪肝郡守
作者：倪元璐
朝代：明

写作龙山一抹烟，才看春雨又秋天。三年饮此桃溪水，试问何如第二泉。兰亭林竹耶溪钱，内史能文太守贤。合铸黄金松树下，龙鳞鹤羽共千年。
为门人王毓蓍赵甸张峄题陈章侯画奉王雪肝郡守·其一
作者：倪元璐
朝代：明

写作龙山一抹烟，才看春雨又秋天。三年饮此桃溪水，试问何如第二泉。
为门人王毓蓍赵甸张峄题陈章侯画奉王雪肝郡守·其二
作者：倪元璐
朝代：明

兰亭林竹耶溪钱，内史能文太守贤。合铸黄金松树下，龙鳞鹤羽共千年。
九日山行便谒禹庙
作者：倪元璐
朝代：明

茅屋人家红叶飞，天将枯去晚烟肥。好呼九日风为孟，谁赋黄花歌示韦。树有异形石勒相，山无一缝白登围。怕人疑作防风氏，急向禹王祠下归。
九日登山
作者：倪元璐
朝代：明

使得一天红叶飞，青山略较白云肥。更无写意图如此，岂有登高赋者非。招五大夫松共饮，敕六从事酒无归。醉来不觉身为蝶，去与黄花打一围。
书浮丘左公传后
作者：倪元璐
朝代：明

曾阅遗编节烈林，无端感激泪难禁。宇宙茫茫流水逝，秉彝好德在人心。伟哉正气砥伦常，肉骨虽寒魂魄香。即如浮丘左少保，立朝精白矢刚方。忆自貂珰煽毒薰，蔽明炀灶玉偏焚。福善祸淫天靡定，公与应山志不分。罗织百端肤已縻，捧日擎天甘如饴。闪倏逆氛若电扫，造物衡平信有知。离照当阳表幽韬，孤忠己录纶音褒。草野传呼竞称快，临风啸咏首重搔。吁嗟自古谁无死，或重泰山轻鸿毛。君不见李固杜乔标汉史，日杲杲兮泉滔滔。
代董监之赠长安贺生
作者：倪元璐
朝代：明

逢君燕市鲁山眉，洵是沅江九肋奇。骨亦黄金台下买，名于白马寺前知。贺家从古能投佩，董子于今已下帷。政合与君刑白鹬，图他戴笠路逢时。
体秋
作者：倪元璐
朝代：明

乾坤悔狡狯，炉鞴入精微。静者知光彩，道人同气机。似贫非是病，惟瘦胜于肥。至此弥多力，不为暮惰归。惟无可艳羡，所以足欢欣。如水不如醴，好老亦好文。徐熙淡草草，仲统瘖云云。个里真音色，痴人谁见闻。纷华日以远，战胜乃翻癯。教世以黄老，视春犹妇姑。凋枯非杀气，陶炼各丹炉。不晓名场客，神形有此无。势人既函矢，丽子亦圜觚。钟鼓享之背，赍咨赋者诬。舟无水可住，琴不弦能娱。二子心差似，不然即钓徒。大都求自了，萧瑟复何云。与物分家当，如人添面纹。将无含内景，或有怨深文。天帝策司令，清刚为上勋。物理成斯退，津梁元宰痡。占爻得损卦，画佛作眠图。配以秦文净，加之辽鹤孤。豪华无可设，惟有淡眉须。
体秋·其一
作者：倪元璐
朝代：明

乾坤悔狡狯，炉鞴入精微。静者知光彩，道人同气机。似贫非是病，惟瘦胜于肥。至此弥多力，不为暮惰归。
体秋·其三
作者：倪元璐
朝代：明

纷华日以远，战胜乃翻癯。教世以黄老，视春犹妇姑。凋枯非杀气，陶炼各丹炉。不晓名场客，神形有此无。
体秋·其二
作者：倪元璐
朝代：明

惟无可艳羡，所以足欢欣。如水不如醴，好老亦好文。徐熙淡草草，仲统瘖云云。个里真音色，痴人谁见闻。
体秋·其五
作者：倪元璐
朝代：明

大都求自了，萧瑟复何云。与物分家当，如人添面纹。将无含内景，或有怨深文。天帝策司令，清刚为上勋。
体秋·其六
作者：倪元璐
朝代：明

物理成斯退，津梁元宰痡。占爻得损卦，画佛作眠图。配以秦文净，加之辽鹤孤。豪华无可设，惟有淡眉须。
体秋·其四
作者：倪元璐
朝代：明

势人既函矢，丽子亦圜觚。钟鼓享之背，赍咨赋者诬。舟无水可住，琴不弦能娱。二子心差似，不然即钓徒。
健妇行为宗节沈氏作
作者：倪元璐
朝代：明

有健女子汉不如，须眉百辈为次且。天柱地维时？？，手持名教安鳌居。十八间关方婉娈，鸡凫佩玉春风倩。星桥忽坼燕羽差，千日簧翿激于电。尘生甑釜家徒壁，藐尔呱呱老姑戚。收魂约痛为其难，朝事酒浆暮襞绩。燧人无灵风不反，旱魃为虐池无蘩。天之杌我良不克，摩榆织荔矢弗谖。大刀截剃小截机，谁识青闺是绛帏。参穷荻尽课不歇，鬼为夜哭同歔欷。二十馀年犹一旦，芝草荣阶方灿烂。未亡无志求难老，归报黄垆应一粲。吁嗟苦节自不朽，乃若其才世岂有。方今海宇急需贤，安得如尔者八九。毅以治兵无逍遥，晰以治糈何庚癸。分津布要诚如此，潢池坐化揭竿毁。卖刀卖剑赖循良，剧盗槁缚蚁贼僵。于女则师士不冠，匪徒家祯伊国祥。臣忠妇节排九阊，仰视列宿射寒光。
健妇行为宗节沈氏作
作者：倪元璐
朝代：明
体裁：古风

有健女子汉不如，须眉百辈为次且。天柱地维时��，手持名教安鳌居。十八间关方婉娈，鸡凫佩玉春风倩。星桥忽坼燕羽差，千日簧翿激于电。尘生甑釜家徒壁，藐尔呱呱老姑戚。收魂约痛为其难，朝事酒浆暮襞绩。燧人无灵风不反，旱魃为虐池无蘩。天之杌我良不克，摩榆织荔矢弗谖。大刀截剃小截机，谁识青闺是绛帏。参穷荻尽课不歇，鬼为夜哭同歔欷。二十馀年犹一旦，芝草荣阶方灿烂。未亡无志求难老，归报黄垆应一粲。吁嗟苦节自不朽，乃若其才世岂有。方今海宇急需贤，安得如尔者八九。毅以治兵无逍遥，晰以治糈何庚癸。分津布要诚如此，潢池坐化揭竿毁。卖刀卖剑赖循良，剧盗槁缚蚁贼僵。于女则师士不冠，匪徒家祯伊国祥。臣忠妇节排九阊，仰视列宿射寒光。
其二
作者：倪元璐
朝代：明

丘陵亦难必，榛岭化麻园。贯索星临庙，皋陶祠咽门。死灰燃即溺，鬼朴至何言。地大官俱备，崖州宁足论。
其二
作者：倪元璐
朝代：明

狐虎亦难必，威骨化媚珠。军容多礼数，谒者广妻孥。恭谨将门将，尊严姑上姑。师中有女子，何以激眉须。锦练亦难必，天机化茧丝。萧何刀笔吏，郑綮滑稽诗。河汉而无极，豆笾则有司。尧言俞咈目，二典犹支离。鼻耳亦难必，中准化侧轮。媪相翘专座，公卿翼两甄。防鱼教鳖守，引鹜与鸡亲。嫉恶贵巷伯，不知谁谮人。足首亦难必，低跟化高头。宁火张彝第，莫刓子密侯。鸡争挞禁鼓，狐乱传妖筹。吾见临民长，甘言謟悍囚。肉骨亦难必，羸肌化大骱。令言原懦将，王则自佣奴。大吏缚犹槁，名城摧似枯。波翻五六月，天子为停餔。草卉亦难必，香荪化刺荆。耕田多赋税，作贼有功名。北跳蹋雍绛，南游翻洞彭。但更名曰盗，即解杀官兵。
其二·其一
作者：倪元璐
朝代：明

狐虎亦难必，威骨化媚珠。军容多礼数，谒者广妻孥。恭谨将门将，尊严姑上姑。师中有女子，何以激眉须。
其二·其三
作者：倪元璐
朝代：明

鼻耳亦难必，中准化侧轮。媪相翘专座，公卿翼两甄。防鱼教鳖守，引鹜与鸡亲。嫉恶贵巷伯，不知谁谮人。
其二·其二
作者：倪元璐
朝代：明

锦练亦难必，天机化茧丝。萧何刀笔吏，郑綮滑稽诗。河汉而无极，豆笾则有司。尧言俞咈目，二典犹支离。
其二·其五
作者：倪元璐
朝代：明

肉骨亦难必，羸肌化大骱。令言原懦将，王则自佣奴。大吏缚犹槁，名城摧似枯。波翻五六月，天子为停餔。
其二·其六
作者：倪元璐
朝代：明

草卉亦难必，香荪化刺荆。耕田多赋税，作贼有功名。北跳蹋雍绛，南游翻洞彭。但更名曰盗，即解杀官兵。
其二·其四
作者：倪元璐
朝代：明

足首亦难必，低跟化高头。宁火张彝第，莫刓子密侯。鸡争挞禁鼓，狐乱传妖筹。吾见临民长，甘言謟悍囚。
再至飞来
作者：倪元璐
朝代：明

偶然成小别，几许阅悲叹。召鹤僧持节，埋花蝶挂冠。松巢新竹攘，山法野云干。喜有峰犹在，知他飞去难。
冒雨行乐陵道入其城萧条非昔矣而闻中使者索邮骑大哗感赋
作者：倪元璐
朝代：明

已作不栖鸦，随风转鹿车。丝云抽茧谷，针雨刺纹纱。来去千年鹤，官私两部蛙。看惟城郭是，愁听此嚣哗。
凭吊
作者：倪元璐
朝代：明

一队湖山十万师，将军无日不衔卮。论文也合孙吴法，讲武偏宜王谢姿。儒雅味如扬子水，英雄泪尽岳侯祠。凭君欲吊周公瑾，白下丰标赤壁诗。
出春明作
作者：倪元璐
朝代：明

自疑麟篆久尘埃，岂亦曾经葱肆来。明是无人解鬼语，妄云此子不仙才。去从鹃借三更月，幻作龙拿一部雷。天定未忘三债却，好烦铁研为相催。
出门
作者：倪元璐
朝代：明

出门竟不使春知，怕有看花人作诗。釜为章邯徒破耳，剑当雷焕未逢时。真因有字呵风子，更取何人作小儿。怪底光荣徒一饱，凭他二鸟唤昌黎。喉头一缕气如篪，自去春明门外吹。祇是蛛丝张作网，不图猧子败吾棋。输他眼底滕王阁，哭向河边漂母祠。骨是英雄应有泪，几人能读孟郊诗。
出门·其一
作者：倪元璐
朝代：明

出门竟不使春知，怕有看花人作诗。釜为章邯徒破耳，剑当雷焕未逢时。真因有字呵风子，更取何人作小儿。怪底光荣徒一饱，凭他二鸟唤昌黎。
出门·其二
作者：倪元璐
朝代：明

喉头一缕气如篪，自去春明门外吹。祇是蛛丝张作网，不图猧子败吾棋。输他眼底滕王阁，哭向河边漂母祠。骨是英雄应有泪，几人能读孟郊诗。
初第同门集重五
作者：倪元璐
朝代：明

他家箫管我埙篪，竞渡人齐到曲池。各出辟兵符一道，散为续命缕千丝。人如日旦寅方始，节正天中午未移。葵作臣心蒲作酒，百年莫负看花时。
升高
作者：倪元璐
朝代：明

升高讵有底，目极云中君。腰贯鹤祈合，监州蟹乞分。智谋延道里，判手积铢斤。欲问老僧法，云何不见闻。
卜居
作者：倪元璐
朝代：明

亦由贪道韵，求与寺钟邻。嗜酒酒泉郡，姓何何国人。楚云小歇脚，舞取略旋身。幸有池兼竹，此其家不贫。取称吾才貌，愚溪与寝丘。名斋曰读茧，呼水作诗猴。贺监湖分曲，张融屋在舟。元天能自致，三士不须谋。
卜居·其一
作者：倪元璐
朝代：明

亦由贪道韵，求与寺钟邻。嗜酒酒泉郡，姓何何国人。楚云小歇脚，舞取略旋身。幸有池兼竹，此其家不贫。
卜居·其二
作者：倪元璐
朝代：明

取称吾才貌，愚溪与寝丘。名斋曰读茧，呼水作诗猴。贺监湖分曲，张融屋在舟。元天能自致，三士不须谋。
双节篇
作者：倪元璐
朝代：明

鸾悲只不舞，鹣比两为奇。燕子最深阁，怀清相望碑。孟陶贵毛里，婴杵仗须眉。何似双婺影，桑虫夜祝时。
发足灵鹫抵天竺便访峰丹二上人
作者：倪元璐
朝代：明

闻之刘梦得，只此外何奇。青得山无奈，白为云可知。亲僧因佛面，刻竹是花诗。道破真名字，西来第几支。
古盘吟
作者：倪元璐
朝代：明

古者制器人，奥深有神理。范泥能玉明，投尘不灰死。本期丰城光，故蛰吴桥里。一锹喧五龙，十里霞文紫。天壤凡英能，尽听炉锤使。就以昆吾钩，妙巧盛兹簋。何殊天地炉，精奇埏范子。百年显晦缘，大略通相似。众缺所以完，大美不能毁。左羊量楚卿，召管商齐垒。并审才不如，推能者生尔。风华足相亲，遂与为双士。配以冰玉壶，注之昌城蕊。弗使学剑华，化龙延津水。
叹
作者：倪元璐
朝代：明

凡到无如奈，冲喉翔白虹。穴皮穿蹴鞠，捶字隐丝桐。沸窍狼肠直，应声虫耳聪。提将心坎血，去逐不周风。哭笑俱难处，姬文造此谋。不如龟息閟，较比鹤鸣幽。族衍苏门啸，辕分华岭齁。愁城长万里，勃窣是烟楼。办此非寻俗，文心与赋才。神舆时喝节，候管忽飞灰。风有若号者，虫生名怪哉。小消蛙腹胀，正尔虑蚨回。吁咈难追帝，唯阿岂翊皇。传烽告义汉，警哨彻愁乡。自可配笳拍，藉之消剑铓。大都由怨作，以此续诗亡。不似无心蚓，茹泥徒吹喷。离骚经没字，颡叫子能言。逐闷出牙阖，盗情输耳垣。曈昽已激热，得致石人论。似有通消息，情深不可胪。读书叫警策，呵镜取糊涂。阎没前持橐，梁鸿后捧炉。坐煎忠孝士，声出变头须。
叹·其一
作者：倪元璐
朝代：明

凡到无如奈，冲喉翔白虹。穴皮穿蹴鞠，捶字隐丝桐。沸窍狼肠直，应声虫耳聪。提将心坎血，去逐不周风。
叹·其三
作者：倪元璐
朝代：明

办此非寻俗，文心与赋才。神舆时喝节，候管忽飞灰。风有若号者，虫生名怪哉。小消蛙腹胀，正尔虑蚨回。
叹·其二
作者：倪元璐
朝代：明

哭笑俱难处，姬文造此谋。不如龟息閟，较比鹤鸣幽。族衍苏门啸，辕分华岭齁。愁城长万里，勃窣是烟楼。
叹·其五
作者：倪元璐
朝代：明

不似无心蚓，茹泥徒吹喷。离骚经没字，颡叫子能言。逐闷出牙阖，盗情输耳垣。曈昽已激热，得致石人论。
叹·其六
作者：倪元璐
朝代：明

似有通消息，情深不可胪。读书叫警策，呵镜取糊涂。阎没前持橐，梁鸿后捧炉。坐煎忠孝士，声出变头须。
叹·其四
作者：倪元璐
朝代：明

吁咈难追帝，唯阿岂翊皇。传烽告义汉，警哨彻愁乡。自可配笳拍，藉之消剑铓。大都由怨作，以此续诗亡。
同汉逸康侯步出灵鹫寺踞石饮流萧然自远
作者：倪元璐
朝代：明

祗是无他供，家常石一支。册云侯洞口，诏水使诗脾。味去僧无几，福踰佛不知。三人谁免俗，判一与沙弥。
吴长组徵诗为杜毅斋开酒禁
作者：倪元璐
朝代：明

糟风容易感冲龙，各路诸侯望饮烽。为报陶潜莲社散，生天岂及酒泉封。盘石山头止酒辞，经年不到杜康祠。于今更走东皋路，为有无功是导师。欲濡龙鬣展鲸喉，可有曲车三百不。已到天垣烧贯索，七公为放酒星囚。
吴长组徵诗为杜毅斋开酒禁·其一
作者：倪元璐
朝代：明

糟风容易感冲龙，各路诸侯望饮烽。为报陶潜莲社散，生天岂及酒泉封。
吴长组徵诗为杜毅斋开酒禁·其三
作者：倪元璐
朝代：明

欲濡龙鬣展鲸喉，可有曲车三百不。已到天垣烧贯索，七公为放酒星囚。
吴长组徵诗为杜毅斋开酒禁·其二
作者：倪元璐
朝代：明

盘石山头止酒辞，经年不到杜康祠。于今更走东皋路，为有无功是导师。
和刘良哉韵
作者：倪元璐
朝代：明

京兆官五日，商英憾十年。独留龙象在，若有鬼神然。夹袋中无意，石床大好眠。斯时眠不易，鸣鹤或闻天。
四十初度
作者：倪元璐
朝代：明

一万五千日，只如推桔槔。蠹心痴脉望，鸟计妙寒号。祝髀生？肉，开胸验胆毛。知消几量屐，能不绝山涛。约略生来事，十年一转轮。深源宁作我，烛武不如人。登塔畏天逼，下坡愁路亲。何妨为弱仕，强以赠吾身。亦复何滋味，如蚊咂铁衣。战能肥卜子，舌已烂王晞。自叫一鹅出，甘随六鹢飞。岂容又十载，方誓墓知非。官閒弥玩日，仙馆恣龙痴。老信须能报，童心面不知。柘枝久已厌，竿木听相随。年寿是吾事，胡咨唐举为。
四十初度·其一
作者：倪元璐
朝代：明

一万五千日，只如推桔槔。蠹心痴脉望，鸟计妙寒号。祝髀生？肉，开胸验胆毛。知消几量屐，能不绝山涛。
四十初度·其一
作者：倪元璐
朝代：明
体裁：五言律诗

一万五千日，只如推桔槔。蠹心痴脉望，鸟计妙寒号。祝髀生�肉，开胸验胆毛。知消几量屐，能不绝山涛。
四十初度·其三
作者：倪元璐
朝代：明

亦复何滋味，如蚊咂铁衣。战能肥卜子，舌已烂王晞。自叫一鹅出，甘随六鹢飞。岂容又十载，方誓墓知非。
四十初度·其二
作者：倪元璐
朝代：明

约略生来事，十年一转轮。深源宁作我，烛武不如人。登塔畏天逼，下坡愁路亲。何妨为弱仕，强以赠吾身。
四十初度·其四
作者：倪元璐
朝代：明

官閒弥玩日，仙馆恣龙痴。老信须能报，童心面不知。柘枝久已厌，竿木听相随。年寿是吾事，胡咨唐举为。
堂联
作者：倪元璐
朝代：明
体裁：联

孝若曾子参，才足当一字可；才如周公旦，容不得半点骄。
夏驾湖夜汎
作者：倪元璐
朝代：明

湖口交云脚，憨烟一万梢。盲舟逢石怒，狂韵解山嘲。野有螺开舍，人如鸟失巢。愁燐方结阵，竖指画乾爻。
夕驰兖州道即事
作者：倪元璐
朝代：明

夕阳飞下鲁王宫，剪剪追人麦子风。一望白难分马练，千年青不了龟蒙。梦中丹漆随尼父，坐上尊罍忆孔融。俄见隔村晴气好，不知是月是流虹。
夹沟马上作
作者：倪元璐
朝代：明

舍舟而就陆，譬若解连鸡。野外山绵蕞，花间鸟滑稽。央驴权不借，陷酒入偏提。汗漫亦殊乐，谁为七圣迷。
奉赠李信卿太公
作者：倪元璐
朝代：明

欲奏元灵曲，河阳春正曛。西平矜礼法，南极动星文。老子树为姓，山公人事君。二郎知必做，自可啸游云。
奕罢谢顾子真
作者：倪元璐
朝代：明

偶尔云梯堕汝墉，素心原不喜输攻。渑池盆缶急求报，西市琵琶各有宗。请与君盟刑白鹬，更如我犯罚黄龙。因思世局须泥块，佛与天尊已不容。
家居即事
作者：倪元璐
朝代：明

閒来自觉颇仙仙，门外青山屋里泉。收七百秫已了酒，卖三十饼不论钱。攀花槛谏无春尽，卧月辕留到晓前。如此豪酣如此韵，道人原不喜枯禅。
宿灵鹫
作者：倪元璐
朝代：明

大峰如杵细如芒，看即图屏枕即床。耄石雏花巡佛案，瘦云肥雨裹禅房。翻经背写游山记，引衲头钞种树方。曾道逢僧閒半日，到来三日为他忙。
寄商等轩冢宰
作者：倪元璐
朝代：明

鲲海蜗庐总莫论，大都容得下琴樽。欲将吏部长名榜，比勘东林离垢园。李下自无蹊径在，山公原有竹林存。幽居也不宜篱棘，多少禽鱼望引援。
寄奉聊城相国
作者：倪元璐
朝代：明

龙卧鸿遵事岂轻，惜将独乐著园名。为山吐饭延云物，共水和羹燮月情。仙宰书厨多脉望，长安肉味少仓庚。召公耇造今如此，何日周郊闻鸟鸣。
寿何非鸣母丘太孺人
作者：倪元璐
朝代：明

郑媛轻白锷，陶母删青鬟。致义须眉上，竞功诗礼间。人传韦氏学，仙在麻姑山。不食监河鲊，冰心自驻颜。
寿刘景侯方伯八十
作者：倪元璐
朝代：明

胡麻饭美口生烟，才见刘晨溪上旋。万目齐瞻山宰相，一星方照地神仙。藩宣有绩身元岳，烹炼无砂骨已玄。棠作清阴椿作树，人思人见八千年。
寿年友海陵令张湛虚
作者：倪元璐
朝代：明

一城春雨万家烟，处处凉飞太极泉。人在扬州清似鹤，不知是宰是神仙。铜章墨绶赫声华，别有玄心饭赤霞。可是茅州句曲长，早衙押篆晚烹砂。百尺楼头又一层，蝗迁禽拥讵称能。汉书载有张堪传，未必渔阳敌海陵。治成竟霸十诸侯，雨牧风官拜马头。千里照天传臈烛，江都近日毁迷楼。刚是屠苏得岁时，春新花雨满城知。只看今岁家家醉，可少南山酒一卮。御壁丹台并有名，上天玉局下专城。风华日到尚书省，尽道双凫入帝京。
寿年友海陵令张湛虚·其一
作者：倪元璐
朝代：明

一城春雨万家烟，处处凉飞太极泉。人在扬州清似鹤，不知是宰是神仙。
寿年友海陵令张湛虚·其三
作者：倪元璐
朝代：明

百尺楼头又一层，蝗迁禽拥讵称能。汉书载有张堪传，未必渔阳敌海陵。
寿年友海陵令张湛虚·其二
作者：倪元璐
朝代：明

铜章墨绶赫声华，别有玄心饭赤霞。可是茅州句曲长，早衙押篆晚烹砂。
寿年友海陵令张湛虚·其五
作者：倪元璐
朝代：明

刚是屠苏得岁时，春新花雨满城知。只看今岁家家醉，可少南山酒一卮。
寿年友海陵令张湛虚·其六
作者：倪元璐
朝代：明

御壁丹台并有名，上天玉局下专城。风华日到尚书省，尽道双凫入帝京。
寿年友海陵令张湛虚·其四
作者：倪元璐
朝代：明

治成竟霸十诸侯，雨牧风官拜马头。千里照天传臈烛，江都近日毁迷楼。
寿朱太夫人
作者：倪元璐
朝代：明

才见明纶木凤传，又闻青鸟授玄编。携将有子西平颂，唱向多宾北海筵。绛县人逢询甲子，藐姑山近昵神仙。年年此月当春小，不道春长五百年。
寿金在六缮部母夫人
作者：倪元璐
朝代：明

十年再进紫霞卮，又向西华去献诗。啖到蔗头如蜜境，开犹桃子未花时。有来拜舞茅容友，是教须眉逸少师。倘遇玉童须一问，天门金母复为谁。
寿闵心宇八十
作者：倪元璐
朝代：明

道逢四五著青裙，竞策云间处士勋。安邑独高闵仲叔，丹台蚤署紫阳君。开筵馔有麒麟脯，舞綵人皆鸑鷟文。共道春当十月小，八千春大可知闻。
寿闽泉郑封公
作者：倪元璐
朝代：明

欲奏元灵曲一词，如君的的有仙姿。游逢若士邀为友，梦领沂公下作儿。旧筑秀才堤被锦，新生书带草成芝。世人但识龙章贵，名在丹台那得知。
小愈后吴澹人诸君移尊过斋作文字饮
作者：倪元璐
朝代：明

三分病去十分仙，渐觉爰居布广筵。岂必姓名连沆瀣，何烦酒食别崇宣。尹夫人泣应由喜，边孝先嘲何敢眠。拟益方书三品药，良朋澹酒月明天。只作痴蚕茧自呼，重阳又近小春酺。老夫自避一头地，仙子群移六甲厨。处处白虹飞宝剑，人人玄鹤舞明珠。心知载酒齐来意，其奈扬亭一字无。
小愈后吴澹人诸君移尊过斋作文字饮·其一
作者：倪元璐
朝代：明

三分病去十分仙，渐觉爰居布广筵。岂必姓名连沆瀣，何烦酒食别崇宣。尹夫人泣应由喜，边孝先嘲何敢眠。拟益方书三品药，良朋澹酒月明天。
小愈后吴澹人诸君移尊过斋作文字饮·其二
作者：倪元璐
朝代：明

只作痴蚕茧自呼，重阳又近小春酺。老夫自避一头地，仙子群移六甲厨。处处白虹飞宝剑，人人玄鹤舞明珠。心知载酒齐来意，其奈扬亭一字无。
山行即事
作者：倪元璐
朝代：明

桥影如长练，肥蛙侮瘦驹。十山则一水，东佛而西屠。竹倩云为客，花囚蝶作俘。风传糟气好，幸有杖头蚨。
张太公挽词
作者：倪元璐
朝代：明

夷然观化复何酸，天想缑山降玉棺。一副铁肝与儿子，请将七十谏书看。
徐尔从谒选水部
作者：倪元璐
朝代：明

捧出新衔疾马蹄，妇当庙见女离闺。郎官寒得冬为署，天泽沾多水作题。恰有楼须忆五凤，安知河不立三犀。贺君尺五云霄近，珍重周生到月梯。
忆母遂病三上疏求归不允却赋十诗
作者：倪元璐
朝代：明

去住寻常事，千图万不能。臂消月半寸，酝恋日三升。徐庶卧龙代，燕昭死骏兴。如臣真可放，圣主意深宏。母曰嗟予季，帝曰吁咈哉。不教歌大隧，惟恐薄兰台。驹刍絷遐往，狸首射不来。鸣霆兴百蛰，何处着蛩衣。三载千明发，岂不怀宛鸠。既惭蚨子母，亦妒雁春秋。心畏病因病，人言愁始愁。难将五十席，换取一扁舟。共晓承明贵，汉臣殊异同。汲生求入幕，严子乞开笼。谒者竟淮海，会稽俄侍中。由来英主意，不肯示通融。情绪如春草，茸茸不可删。虫攻心是恙，刀折首无镮。游士倨黄鹄，豪人闷白鹇。微臣非此意，亦不动天颜。去亦宁无补，未为脱雉樊。席前由再见，闾倚岂私言。贾傅因之进，王孙所以骞。圣人非不省，只虑荡猕猿。兼将病标本，写入乞归辞。国手多迷药，方书等诅碑。上医惟一物，下鬼是三尸。对症文无草，谁令黄帝知。曾观人上书，澹远策疲驴。明月谨环玦，穷交怀笠车。巨灵强剖擘，路鬼笑安居。坐负秋来意，湘江大好鱼。金马凌天汉，侏儒何所裨。时宜非此肚，浑沌孰为眉。上水船良是，丧家狗谨辞。可怜归雁尽，才寄数行诗。春明门荡荡，我望似鸿沟。曲有公无渡，药难王不留。身星背驿马，手疏谢江鸥。只为恩深重，无缘学沐猴。
忆母遂病三上疏求归不允却赋十诗·其一
作者：倪元璐
朝代：明

去住寻常事，千图万不能。臂消月半寸，酝恋日三升。徐庶卧龙代，燕昭死骏兴。如臣真可放，圣主意深宏。
忆母遂病三上疏求归不允却赋十诗·其七
作者：倪元璐
朝代：明

兼将病标本，写入乞归辞。国手多迷药，方书等诅碑。上医惟一物，下鬼是三尸。对症文无草，谁令黄帝知。
忆母遂病三上疏求归不允却赋十诗·其三
作者：倪元璐
朝代：明

三载千明发，岂不怀宛鸠。既惭蚨子母，亦妒雁春秋。心畏病因病，人言愁始愁。难将五十席，换取一扁舟。
忆母遂病三上疏求归不允却赋十诗·其九
作者：倪元璐
朝代：明

金马凌天汉，侏儒何所裨。时宜非此肚，浑沌孰为眉。上水船良是，丧家狗谨辞。可怜归雁尽，才寄数行诗。
忆母遂病三上疏求归不允却赋十诗·其二
作者：倪元璐
朝代：明

母曰嗟予季，帝曰吁咈哉。不教歌大隧，惟恐薄兰台。驹刍絷遐往，狸首射不来。鸣霆兴百蛰，何处着蛩衣。
忆母遂病三上疏求归不允却赋十诗·其五
作者：倪元璐
朝代：明

情绪如春草，茸茸不可删。虫攻心是恙，刀折首无镮。游士倨黄鹄，豪人闷白鹇。微臣非此意，亦不动天颜。
忆母遂病三上疏求归不允却赋十诗·其八
作者：倪元璐
朝代：明

曾观人上书，澹远策疲驴。明月谨环玦，穷交怀笠车。巨灵强剖擘，路鬼笑安居。坐负秋来意，湘江大好鱼。
忆母遂病三上疏求归不允却赋十诗·其六
作者：倪元璐
朝代：明

去亦宁无补，未为脱雉樊。席前由再见，闾倚岂私言。贾傅因之进，王孙所以骞。圣人非不省，只虑荡猕猿。
忆母遂病三上疏求归不允却赋十诗·其十
作者：倪元璐
朝代：明

春明门荡荡，我望似鸿沟。曲有公无渡，药难王不留。身星背驿马，手疏谢江鸥。只为恩深重，无缘学沐猴。
忆母遂病三上疏求归不允却赋十诗·其四
作者：倪元璐
朝代：明

共晓承明贵，汉臣殊异同。汲生求入幕，严子乞开笼。谒者竟淮海，会稽俄侍中。由来英主意，不肯示通融。
念五日大雾
作者：倪元璐
朝代：明

幸能吞卯酒，马上任纷披。步幛石崇胜，流烟封子随。糊涂争大小，视听入希夷。果是公超作，轩皇岂不知。
戊辰春
作者：倪元璐
朝代：明

引光照幽谷，谷中人鬡鬇。群处饮神粪，翻嫌持圣灯。燃犀水怪沸，失日酒人朋。温峤世无取，微开吾不能。贵鹤贵其唳，厌蝉厌彼喧。喧经霜塞默，唳与天通言。贾传诚初学，留侯岂美媛。无将绛灌语，去与圮翁论。蜣拿丸不脱，龙见珠而争。二物各持据，千秋分秽清。侏儒观一节，曲女无巍城。鲸力蒲牢上，看谁作大声。李目年八十，出胎寿已登。及其老也戒，故诩舌之能。壮健非徐偃，聪明异许丞。谁其无姓氏，牛马胡为应。昔云必复楚，亦曰苏君时。宁作秦庭泣，无为马食羁。蒲胥投愤毂，博浪喧惊椎。血满脉俱竖，不能如戚施。自有荆轲客，舞阳非所期。惊人截豸角，难事谋狐皮。东食岂西宿，伯埙谁仲篪。有怀既独往，将助亦胡为。每承长者责，蒙亦有区区。马脱五何罪，龟藏六已愚。海潮音不女，戎服射为夫。所以蹶然起，登山求䝟貐。如非道千丈，曷敢逼魔城。神鼠啮盂系，尸蛆失鬘璎。自为狐识错，非与魅争明。商陆子如熟，杜鹃亦不鸣。美号世群托，孤情物所攻。蝠能幻鸟鼠，獭岂祭虬龙。欲火其书易，并剸吾子凶。要知蜃楼阁，非必隼高墉。世局枭卢喝，以官注者昏。黄师呵自了，孔子击夷蹲。谁任千秋担，公推五父樽。无将忠义死，不与吃河豚。
戊辰春·其一
作者：倪元璐
朝代：明

引光照幽谷，谷中人鬡鬇。群处饮神粪，翻嫌持圣灯。燃犀水怪沸，失日酒人朋。温峤世无取，微开吾不能。
戊辰春·其七
作者：倪元璐
朝代：明

每承长者责，蒙亦有区区。马脱五何罪，龟藏六已愚。海潮音不女，戎服射为夫。所以蹶然起，登山求䝟貐。
戊辰春·其三
作者：倪元璐
朝代：明

蜣拿丸不脱，龙见珠而争。二物各持据，千秋分秽清。侏儒观一节，曲女无巍城。鲸力蒲牢上，看谁作大声。
戊辰春·其九
作者：倪元璐
朝代：明

美号世群托，孤情物所攻。蝠能幻鸟鼠，獭岂祭虬龙。欲火其书易，并剸吾子凶。要知蜃楼阁，非必隼高墉。
戊辰春·其二
作者：倪元璐
朝代：明

贵鹤贵其唳，厌蝉厌彼喧。喧经霜塞默，唳与天通言。贾传诚初学，留侯岂美媛。无将绛灌语，去与圮翁论。
戊辰春·其五
作者：倪元璐
朝代：明

昔云必复楚，亦曰苏君时。宁作秦庭泣，无为马食羁。蒲胥投愤毂，博浪喧惊椎。血满脉俱竖，不能如戚施。
戊辰春·其八
作者：倪元璐
朝代：明

如非道千丈，曷敢逼魔城。神鼠啮盂系，尸蛆失鬘璎。自为狐识错，非与魅争明。商陆子如熟，杜鹃亦不鸣。
戊辰春·其六
作者：倪元璐
朝代：明

自有荆轲客，舞阳非所期。惊人截豸角，难事谋狐皮。东食岂西宿，伯埙谁仲篪。有怀既独往，将助亦胡为。
戊辰春·其十
作者：倪元璐
朝代：明

世局枭卢喝，以官注者昏。黄师呵自了，孔子击夷蹲。谁任千秋担，公推五父樽。无将忠义死，不与吃河豚。
戊辰春·其四
作者：倪元璐
朝代：明

李目年八十，出胎寿已登。及其老也戒，故诩舌之能。壮健非徐偃，聪明异许丞。谁其无姓氏，牛马胡为应。
拜于文定公墓
作者：倪元璐
朝代：明

清才伟望冠前朝，讲幄儒臣羹已调。牛李猜嫌元似雪，玄黄战斗本如蜩。龙鳞老干披松桧，马鬣崇封奠荔椒。为念安昌门下士，来瞻遗直驻星轺。
文铁庵奉假归彝陵
作者：倪元璐
朝代：明

出门遂有衡山云，到此邴原宜一醺。杜宇鹧鸪讼不已，桃人土偶道俄分。自耽赤壁閒为赋，但累紫薇忙属文。不晓青州倪若水，送人何返羡班君。
斥田治宅
作者：倪元璐
朝代：明

娄园袁师德，郑壁鲁新菑。郭巷反颜子，薇山半伯夷。襟全由肘让，肉尽恐疮疑。饥至方知误，误缘读泌诗。
新嘉驿壁次黄太稚韵
作者：倪元璐
朝代：明

只看松林尽日阴，红尘也合少回心。搜花作蜜蜂元误，坐叶餐风蝉自深。与世难言周士贵，是官都怨陇人沉。便宜无过䲭夷子，又享湖光又铸金。
昌化多山奇甚
作者：倪元璐
朝代：明

围得都如垓下军，一峰峰起密于纹。小酬好事谢康乐，莫语耽眠宗少文。九锡拟加溪上石，七擒不纵岭前云。上头定有神仙宅，隐约笙歌月下闻。
曹娥祠
作者：倪元璐
朝代：明

浪影日夜翻，一翻一酸楚。凭舟认碑气，神童而庙古。屃汗洗籀文，虫口笺痛谱。健哉十四姝，胫走天吴府。载沉复载浮，潮汐共吞吐。神人相媚时，波心五月五。盱有技绝伦，媚神以妙舞。神何以报之，媚盱以死女。不由盱有女，那知娥有父。一浪使盱腐，再浪使娥俎。谁云死娥处，不是生娥所。茫茫忠孝魂，入水即水主。近从西江头，割来涛一缕。一衣带水耳，翻出奇如许。
望庐山云封其顶怅甚
作者：倪元璐
朝代：明

天风不下岭云蒸，欲识庐山竟未能。料是加冠延汲黯，谁为发被写姜肱。见龙无首庸非吉，食马至肝元不应。要已相逢通半面，莫教胸本漏嘉陵。
朱成国心翼晋爵
作者：倪元璐
朝代：明

熙朝多盛事，最著是良谋。方叔推元老，新田咏壮犹。萧侯加剑履，召虎拜圭卣。一时班绝席，百尺看巍楼。
汎湘湖
作者：倪元璐
朝代：明

叫破鸬鹚梦，粗吟与细呼。柔风扶病橹，瘦影点酸湖。舫额誇题米，堤身盗姓苏。山山有新意，不是画葫芦。
沈孝廉继母节颂
作者：倪元璐
朝代：明

天桥夜坼婺光起，愁鸿泣尽芦花水。冢中韩重宁孤栖，鬼声啾啾乞无死。养血血飞成羽鳞，潜蛟快舞双龙子。霞文欲聚霜华消，但望怀清台气美。
沈易庵六十
作者：倪元璐
朝代：明

吴有纯钩越有鋋，一时最贵沈郎钱。地灵夺客李供奉，才子饶年白乐天。袍以去青仙骨净，花因出紫寿杯妍。不知南极星何意，偏照人间处士筵。
洗儿词为王季重
作者：倪元璐
朝代：明

笑到双颧舞到眉，桃花雪水洗儿时。生金铸就新孩子，提向罡风一任吹。
涂德公太学以疏救予友石斋廷杖遣戍便道访予山中临别感赋
作者：倪元璐
朝代：明

才接云虹气，吾旗已竖降。一浮锄水宅，共倚叫山窗。蒋筑能无径，潘才信若江。不须邀月上，君面有银缸。赖有昌明气，一开混沌天。不曾知棒痛，岂可咎霆严。亦以王回义，愈知邹浩贤。须眉吾亦好，输尔独千年。
涂德公太学以疏救予友石斋廷杖遣戍便道访予山中临别感赋·其一
作者：倪元璐
朝代：明

才接云虹气，吾旗已竖降。一浮锄水宅，共倚叫山窗。蒋筑能无径，潘才信若江。不须邀月上，君面有银缸。
涂德公太学以疏救予友石斋廷杖遣戍便道访予山中临别感赋·其二
作者：倪元璐
朝代：明

赖有昌明气，一开混沌天。不曾知棒痛，岂可咎霆严。亦以王回义，愈知邹浩贤。须眉吾亦好，输尔独千年。
渤海道中喜雨
作者：倪元璐
朝代：明

是处呼天望启封，鬖鬖麦又渴于农。不胜见弹求鸮炙，恰可倾瓶滴马鬃。天代耕耘驱鸟象，地强河洛出龟龙。堪名渤海随车雨，太守年来谁姓龚。
游云岩赠休令党子真
作者：倪元璐
朝代：明

尽日函关紫气浮，飞为快雨下新州。相逢合坐三生石，一望真惊百尺楼。水水霞光明密界，山山雷穴发舆讴。何缘不共飞蝗去，汗漫云岩十日游。
游西山
作者：倪元璐
朝代：明

仰天大叫想天闻，山只三分兴十分。春到寒潭开古雪，僧寻好岫拂新云。光荣鸟莅名花署，跋扈风翻野蝶群。醉去偶然题碧落，被人读作绛州文。也为寻春费百文，好春只合与山分。柳丝娇织烟如锦，槐火光烧石有纹。来入幕风桓氏客，不残花雨岳家军。松呼泉咽皆天乐，世上爰居闻不闻。
游西山·其一
作者：倪元璐
朝代：明

仰天大叫想天闻，山只三分兴十分。春到寒潭开古雪，僧寻好岫拂新云。光荣鸟莅名花署，跋扈风翻野蝶群。醉去偶然题碧落，被人读作绛州文。
游西山·其二
作者：倪元璐
朝代：明

也为寻春费百文，好春只合与山分。柳丝娇织烟如锦，槐火光烧石有纹。来入幕风桓氏客，不残花雨岳家军。松呼泉咽皆天乐，世上爰居闻不闻。
游飞来峰
作者：倪元璐
朝代：明

未写亦槁子，连天云一团。花情如石冷，鸟语逼人酸。溪合雨成拍，峰无岚不冠。湖山饶炼格，政在杳茫难。领取空濛意，丛林五月寒。雨如椎博浪，石可枕邯郸。渐觉身非肉，傥由山是丹。分明旧相识，故作面生看。
游飞来峰·其一
作者：倪元璐
朝代：明

未写亦槁子，连天云一团。花情如石冷，鸟语逼人酸。溪合雨成拍，峰无岚不冠。湖山饶炼格，政在杳茫难。
游飞来峰·其二
作者：倪元璐
朝代：明

领取空濛意，丛林五月寒。雨如椎博浪，石可枕邯郸。渐觉身非肉，傥由山是丹。分明旧相识，故作面生看。
游鸡鸣山寺
作者：倪元璐
朝代：明

此山非苟作，风雅又威仪。钟老尚能健，松肥喜不痴。溪流中有佛，鸟寂后无诗。下坡忽然悟，我宁非辟支。
游鸡鸣山寺
作者：倪元璐
朝代：明

龙翔凤舞萃鸡鸣，老刹精灵舍利明。传檄与鱼供鹤俸，开经有字记花庚。山如得道同僧定，石复何辜耐客黥。可是梁皇成佛处，钟声日日打台城。
瑞芝为吕豫石太常赋
作者：倪元璐
朝代：明

寻常只作饭，天遣啖神仙。函德新名殿，昆崙大治田。羊愔梦不昧，坡老食知鲜。何似玉虹草，一醺三百年。
田戚畹奉诏礼补陀还姜宗伯传册徵诗赋赓二绝
作者：倪元璐
朝代：明

玉节纷披妙鬘云，潮音端的是声闻。可知佛日辉如此，海不扬波为圣君。金马碧鸡事有无，亲臣衔命岂区区。采风还报明天子，总写流民作一图。
田戚畹奉诏礼补陀还姜宗伯传册徵诗赋赓二绝·其一
作者：倪元璐
朝代：明

玉节纷披妙鬘云，潮音端的是声闻。可知佛日辉如此，海不扬波为圣君。
田戚畹奉诏礼补陀还姜宗伯传册徵诗赋赓二绝·其二
作者：倪元璐
朝代：明

金马碧鸡事有无，亲臣衔命岂区区。采风还报明天子，总写流民作一图。
画石为祝寰瀛
作者：倪元璐
朝代：明

我醉欲眠，其中空洞。静而有文，可不与语。人痴多肉，石狡去骨。山灵世情，与汨俱没。比类连徒，棱棱岸岸。黝然以黑，蟠然以憨。似随鱼网，出于江潭。化书谭峭，想当盘桓。烦子再往，敬问平安。居百尺楼，或拜其下。熊经鸟申，可以长生。善舞多窍，强骨能飞。
画石为祝寰瀛·其一
作者：倪元璐
朝代：明

我醉欲眠，其中空洞。
画石为祝寰瀛·其七
作者：倪元璐
朝代：明

熊经鸟申，可以长生。
画石为祝寰瀛·其三
作者：倪元璐
朝代：明

人痴多肉，石狡去骨。山灵世情，与汨俱没。
画石为祝寰瀛·其二
作者：倪元璐
朝代：明

静而有文，可不与语。
画石为祝寰瀛·其五
作者：倪元璐
朝代：明

黝然以黑，蟠然以憨。似随鱼网，出于江潭。化书谭峭，想当盘桓。烦子再往，敬问平安。
画石为祝寰瀛·其八
作者：倪元璐
朝代：明

善舞多窍，强骨能飞。
画石为祝寰瀛·其六
作者：倪元璐
朝代：明

居百尺楼，或拜其下。
画石为祝寰瀛·其四
作者：倪元璐
朝代：明

比类连徒，棱棱岸岸。
病请至三不得许在任调治既小愈作
作者：倪元璐
朝代：明

乍似蛾穿出茧关，惭人丝锦索痴顽。不开后閤主投辖，几失藏舟天赐环。多事角蹄占白黑，罪言肘手诉朱殷。拚将髀肉填鞍债，耐看朝回马上山。
病起蚤朝马上口占示同列
作者：倪元璐
朝代：明

澹月趁霜白，僵钟不自聊。马圆刘驾梦，酒激汝阳朝。天子正怀渴，侍臣犹病痟。寒号虫是我，敢向凤池骄。
登张炼师三层阁
作者：倪元璐
朝代：明

高阁明霞飞采缯，时搀鹤下与人乘。较胜句曲先生宅，客亦容登最上层。
登老竹岭
作者：倪元璐
朝代：明

喜不身如瓠子肥，随风吹上最峨巍。峰俱九转神仙药，云只五铢天女衣。若种梅花应有梦，欲烧栈道示无归。倘容化作山头鸟，誓取环山不住飞。
登香炉峰观石壁
作者：倪元璐
朝代：明

到顶知山大，他家尽小巫。试看烟似篆，应予号为炉。摩诘室安否，稽康书有无。此原入画格，著我即成图。
白下集王太学园中
作者：倪元璐
朝代：明

卜得钟山是好邻，东西分署白云囷。较花似较三吴士，留月如留千里宾。接木有胎为弱晋，鸣禽无字不先秦。学来五柳先生醉，酒气夤缘上葛巾。
皇极门颁历
作者：倪元璐
朝代：明

凤阙开彤旭，猊炉散紫烟。六阶齐度纬，七政转玑璿。甲历龙缠改，寅宾象魏悬。明时功在革，资始义承乾。黑帝威初试，东皇信早传。周官新月令，甘氏旧星篇。人继羲和后，书成蓂荚前。庚先三日戒，贞下一元旋。图箓符垂赤，干支德应玄。兴王惟省岁，太史又编年。赐出黄星曜，披看绿字鲜。因知天历数，如日起虞渊。
瞻孟夫子庙先是为妖贼所残
作者：倪元璐
朝代：明
体裁：七言绝句

抠衣肃谒浩然堂，仰止高山并素王。叹息千馀年庙貌，岿然不及鲁灵光。
示季弟华汝
作者：倪元璐
朝代：明

绿泛新醅酒，红添小火炉。晚来天欲雪，能饮一杯无。
自笑
作者：倪元璐
朝代：明

千风吹不散梅酸，端的头陀现宰官。太史公元牛马走，中黄伯作虎獶观。最平下笔偏趋险，极怒逢山即转欢。世事方圆无是处，从教八角磨为盘。
至日入贺
作者：倪元璐
朝代：明

不识阳生意，但观天子容。群谋各宝鼎，睿虑独黄钟。献履既无补，呼嵩亦不庸。所期添一线，智水与才锋。
舟次吴江
作者：倪元璐
朝代：明

一离胥渡口，即是五湖豪。第石登花案，除云入水曹。小帆如蝶翅，暗浦乞萤尻。不问知吴地，风呼也带骚。
花烛词为祝羽翙
作者：倪元璐
朝代：明

自有蓬山会上缘，蓝桥先遇女神仙。他年归院金莲烛，悔不迟开合卺筵。花闺并筑读书台，妙友新骑青凤来。只等画眉人见面，索看一部吕东莱。
花烛词为祝羽翙·其一
作者：倪元璐
朝代：明

自有蓬山会上缘，蓝桥先遇女神仙。他年归院金莲烛，悔不迟开合卺筵。
花烛词为祝羽翙·其二
作者：倪元璐
朝代：明

花闺并筑读书台，妙友新骑青凤来。只等画眉人见面，索看一部吕东莱。
茌平道中
作者：倪元璐
朝代：明

长原浩浩畅如铺，可有培塿一个无。剩欲千金购鸟语，堪将万马拟松呼。灵文杜甫防葱肆，朝服王戎负酒垆。徒尔风尘徒尔老，修人岂必胜侏儒。
茌平马上大风
作者：倪元璐
朝代：明

大约颠颠尽纸鸢，自将沉定守驴肩。山云偶避韩明府，野火岂知焦孝然。早悟红尘能变发，莫言金马坐成仙。花花绮绮春前兴，渐可扬州梦十年。
菊饮为友人寿
作者：倪元璐
朝代：明

开如妙锦列如麻，小可酬他酒一车。绝界仙无寿者相，深更天散饮人衙。半年腐眼秋方韵，一夜颠喉晓愈哗。不是前身陶靖节，生时那得遇黄花。
落花
作者：倪元璐
朝代：明

极目纷纷总众芳，纷红骇紫散文章。照人无复当时艳，作雨翻成别样妆。偶逐暗尘飘御陌，閒随流水漾银塘。人间漫说封姨妒，舞破山香有砑光。
蒙赐佐枢环召别石斋兄兼怀诸公
作者：倪元璐
朝代：明

投林又复赋翩鵻，蜡屐东山未可为。大有皋伊海内望，敢云颇牧禁中知。黄巾豕突如游釜，赤子饥驱亦弄池。鼓枻中流需共济，邛须也恐办装迟。
虞姬庙联
作者：倪元璐
朝代：明
体裁：联

今尚祀虞，东汉已无高后庙；斯真霸越，西施羞上范家船。
行路
作者：倪元璐
朝代：明

行路不期到，抛鞭任钝驴。雨戾唾花面，云勤顾鹊庐。诗材资大猎，湖长奉新除。稍俟双眸阔，关门即著书。
订石斋至董瑞生馆
作者：倪元璐
朝代：明

煮泉以当醇，采菊以为脯。寄语十二郎，慎毋忘十五。
访客出春明门
作者：倪元璐
朝代：明

木孔虫穿叶，被天瞒到今。化机与草说，春势独山任。出酒挠花气，呼工按水音。悔将袍笏至，据法合书侵。亦如彼渔者，不觉造桃林。青守山相老，红交花未深。黄鹂无客气，杜宇自婆心。未可遂辞去，再来何处寻。
访客出春明门·其一
作者：倪元璐
朝代：明

木孔虫穿叶，被天瞒到今。化机与草说，春势独山任。出酒挠花气，呼工按水音。悔将袍笏至，据法合书侵。
访客出春明门·其二
作者：倪元璐
朝代：明

亦如彼渔者，不觉造桃林。青守山相老，红交花未深。黄鹂无客气，杜宇自婆心。未可遂辞去，再来何处寻。
请不
作者：倪元璐
朝代：明

请不多留意，逢人与混茫。须安衾上下，獐在鹿边旁。鼻肉赘天乐，耳虫糜墨香。攻心奈热血，聊服郁金汤。但不言温树，酬人即已閒。拗鹃商陆子，痴雀纥干山。靴隔搔难着，床同梦不关。此环岂可解，吾已解连环。
请不·其一
作者：倪元璐
朝代：明

请不多留意，逢人与混茫。须安衾上下，獐在鹿边旁。鼻肉赘天乐，耳虫糜墨香。攻心奈热血，聊服郁金汤。
请不·其二
作者：倪元璐
朝代：明

但不言温树，酬人即已閒。拗鹃商陆子，痴雀纥干山。靴隔搔难着，床同梦不关。此环岂可解，吾已解连环。
诸虫名呼被于人事因据为义者凡八物各赋一章 其一 鸷
作者：倪元璐
朝代：明

天地并尊杀，老拳摩烈霜。剑精羞再击，矢法列三伤。家筑避雷室，人齑偃月堂。东阶凤何懦，义纵笑轩皇。
诸虫名呼被于人事因据为义者凡八物各赋一章 其七 流离
作者：倪元璐
朝代：明

见则凶家国，愁吟琐尾诗。谨循黄帝令，虔祷郑侨祠。硩镞无专职，率更反得移。赐羹亦打草，胡不深长思。
诸虫名呼被于人事因据为义者凡八物各赋一章 其三 驽
作者：倪元璐
朝代：明

錣策不能劝，何况鞭影乎。由胸无道路，化世为崎岖。江上汁诸葛，延英汗令狐。莫将万石粟，笑彼一囊刍。
诸虫名呼被于人事因据为义者凡八物各赋一章 其二 猾
作者：倪元璐
朝代：明

从无肉离骨，可信是甘柔。蝮子贻蛇患，桃虫通鸟谋。智囊瘿是毒，警枕梦如流。想见李林甫，蜂脂铸镯镂。
诸虫名呼被于人事因据为义者凡八物各赋一章 其五 饕餮
作者：倪元璐
朝代：明

盍观周鼎上，有口即无躯。腹匪将军负，肉犹子我屠。越缶多海物，冥铸广财炉。大约俱人面，知谁不可图。
诸虫名呼被于人事因据为义者凡八物各赋一章 其八 浑沌
作者：倪元璐
朝代：明

安能长不夜，天遣混贞淫。獬荐无斯触，穷奇良所钦。恶人由逆我，中尉独开心。只坐无闻见，肝肠乖到今。
诸虫名呼被于人事因据为义者凡八物各赋一章 其六 狼狈
作者：倪元璐
朝代：明

自无长掌蹠，踸踔何迍邅。蛩駏足相比，夔蚿孰可怜。华歆友割席，毛仲客逃筵。失据亦云极，披猖岂不然。
诸虫名呼被于人事因据为义者凡八物各赋一章 其四 蠹
作者：倪元璐
朝代：明

与仓帝争力，系出祖龙馀。脉望艰成就，芸香费祓除。青苗配字说，封禅倚天书。谋国文心尽，销光月蟾蜍。
诸虫名呼被于人事因据为义者凡八物各赋一章·鸷
作者：倪元璐
朝代：明

天地并尊杀，老拳摩烈霜。剑精羞再击，矢法列三伤。家筑避雷室，人齑偃月堂。东阶凤何懦，义纵笑轩皇。从无肉离骨，可信是甘柔。蝮子贻蛇患，桃虫通鸟谋。智囊瘿是毒，警枕梦如流。想见李林甫，蜂脂铸镯镂。錣策不能劝，何况鞭影乎。由胸无道路，化世为崎岖。江上汁诸葛，延英汗令狐。莫将万石粟，笑彼一囊刍。与仓帝争力，系出祖龙馀。脉望艰成就，芸香费祓除。青苗配字说，封禅倚天书。谋国文心尽，销光月蟾蜍。盍观周鼎上，有口即无躯。腹匪将军负，肉犹子我屠。越缶多海物，冥铸广财炉。大约俱人面，知谁不可图。自无长掌蹠，踸踔何迍邅。蛩駏足相比，夔蚿孰可怜。华歆友割席，毛仲客逃筵。失据亦云极，披猖岂不然。见则凶家国，愁吟琐尾诗。谨循黄帝令，虔祷郑侨祠。硩镞无专职，率更反得移。赐羹亦打草，胡不深长思。安能长不夜，天遣混贞淫。獬荐无斯触，穷奇良所钦。恶人由逆我，中尉独开心。只坐无闻见，肝肠乖到今。
读徐九一疏草
作者：倪元璐
朝代：明

贾谊承纷乱，韩歆坐不谦。汉如铁必奋，人匪金胡针。伯玉妻闻赋，丰干僧发谵。自因真好色，移奖及无盐。三万卷蟠腹，安能为伏雌。文心提气骨，谏舌报须眉。俱笑李邰让，谁教禽息知。寻常推举事，不幸后来奇。
读徐九一疏草·其一
作者：倪元璐
朝代：明

贾谊承纷乱，韩歆坐不谦。汉如铁必奋，人匪金胡针。伯玉妻闻赋，丰干僧发谵。自因真好色，移奖及无盐。
读徐九一疏草·其二
作者：倪元璐
朝代：明

三万卷蟠腹，安能为伏雌。文心提气骨，谏舌报须眉。俱笑李邰让，谁教禽息知。寻常推举事，不幸后来奇。
读范月山先生家传
作者：倪元璐
朝代：明

不似宣城说范门，自鸣丰芑蓼莪恩。大书盛德金银管，小吐幽光日月魂。千载麦舟同父子，一庭槐影诧儿孙。五花为诰青为史，任取何言报九原。
贺文文起宫相举子
作者：倪元璐
朝代：明

十洞神仙伏阙呼，怯投凤穴去为雏。自关天上仙才劣，玉局班中取大苏。勃窣烟楼撞却难，乃翁自立尽头竿。也留一著输儿子，二十年来六品官。
贺文文起宫相举子·其一
作者：倪元璐
朝代：明

十洞神仙伏阙呼，怯投凤穴去为雏。自关天上仙才劣，玉局班中取大苏。
贺文文起宫相举子·其二
作者：倪元璐
朝代：明

勃窣烟楼撞却难，乃翁自立尽头竿。也留一著输儿子，二十年来六品官。
赋得御河新柳色
作者：倪元璐
朝代：明

天孙春懒散机丝，挂向章沟缕缕垂。浅黛依微宜缀绿，柔枝飘袅不胜衣。殢人掌上千回舞，临本宫中十样眉。清跸欲来须整态，何如张绪少年时。
赐麦饼宴
作者：倪元璐
朝代：明

百二十年如待今，帝诒王举道宏深。珍奇大轸国中物，神武滹沱河上心。束赋顺时推薄壮，汜书教世当良金。宋唐直作寻常事，绫馅罗封义已淫。九馆羊龙贡食珠，才随脯箑下尧厨。长房仙饭三山近，福习神名万野呼。耐嚼周书无逸语，如悬鲁史有年图。固知此宴凌千载，鱼藻菁莪亦细娱。
赐麦饼宴·其一
作者：倪元璐
朝代：明

百二十年如待今，帝诒王举道宏深。珍奇大轸国中物，神武滹沱河上心。束赋顺时推薄壮，汜书教世当良金。宋唐直作寻常事，绫馅罗封义已淫。
赐麦饼宴·其二
作者：倪元璐
朝代：明

九馆羊龙贡食珠，才随脯箑下尧厨。长房仙饭三山近，福习神名万野呼。耐嚼周书无逸语，如悬鲁史有年图。固知此宴凌千载，鱼藻菁莪亦细娱。
赠李襄城
作者：倪元璐
朝代：明

上将星光依太微，隆墀召虎拜稽时。此来不是閒钟鼓，为听彤弓三奏诗。
赠祝华封更号东岱
作者：倪元璐
朝代：明

叟是愚溪尹是关，姓名随意点人间。须知异日当为岳，可与同称只此山。试看猴呼听我应，是他鼠窃到今还。因思置子华山上，十丈莲花正可攀。豪襟似欲叩天关，呼我何堪住世间。乍识更生名是向，因知元结字为山。此时申甫藩宣降，他日云亭封禅还。一自华封三祝后，高山遮矣迥难攀。闻名蚤已意相关，不在炉峰镜水间。人弃家鸡怜野鹜，天容越士到南关。应烦鬼换纱笼字，才有僧看蕊榜还。千古岱山今著姓，地灵原是欲相攀。
赠祝华封更号东岱·其一
作者：倪元璐
朝代：明

叟是愚溪尹是关，姓名随意点人间。须知异日当为岳，可与同称只此山。试看猴呼听我应，是他鼠窃到今还。因思置子华山上，十丈莲花正可攀。
赠祝华封更号东岱·其三
作者：倪元璐
朝代：明

闻名蚤已意相关，不在炉峰镜水间。人弃家鸡怜野鹜，天容越士到南关。应烦鬼换纱笼字，才有僧看蕊榜还。千古岱山今著姓，地灵原是欲相攀。
赠祝华封更号东岱·其二
作者：倪元璐
朝代：明

豪襟似欲叩天关，呼我何堪住世间。乍识更生名是向，因知元结字为山。此时申甫藩宣降，他日云亭封禅还。一自华封三祝后，高山遮矣迥难攀。
赠蔡江门司理
作者：倪元璐
朝代：明

尽宇若毛鸷，长沙尤未宁。官兼佛救世，帝命尔司刑。但把光明烛，悉焚罗织经。颖川真宰相，万目注璃瓶。
过滕县时去妖乱六年矣
作者：倪元璐
朝代：明

六年聚不几流离，尚是沉瘥未起时。钟乳大须倾十斛，春霖少亦与千犁。许行有辨真妖首，毕战无能即贼师。蚤使时贤知此意，不教白骨满潢池。
送何香山相国放归
作者：倪元璐
朝代：明

如何鼎耳雉飞鸣，占曰台司怪事生。累日精思堂偃月，一时坐失手调羹。都如渭水分泾水，宁有蛮兵报触兵。闻道横琴山色好，由他王气属秦城。由来梦卜与人情，总赖斯篇文送行。难得青蝇为杜宇，不闻梼杌食仓庚。苏公暴公各盟诅，雷户崖户如践更。莫道香山无好伴，文公遗迹在零丁。
送何香山相国放归·其一
作者：倪元璐
朝代：明

如何鼎耳雉飞鸣，占曰台司怪事生。累日精思堂偃月，一时坐失手调羹。都如渭水分泾水，宁有蛮兵报触兵。闻道横琴山色好，由他王气属秦城。
送何香山相国放归·其二
作者：倪元璐
朝代：明

由来梦卜与人情，总赖斯篇文送行。难得青蝇为杜宇，不闻梼杌食仓庚。苏公暴公各盟诅，雷户崖户如践更。莫道香山无好伴，文公遗迹在零丁。
送冒嵩少赴官南吏部
作者：倪元璐
朝代：明

一官如算子，下上从人心。水母矐虾目，山公趋竹林。六朝聊吊古，半壁足撑今。慎弗叹李蔡，俱能辨沈任。三十车字去，金台等空龛。席居末荣末，飞意南至南。尽日持夹袋，逢山采烟岚。乐饥清溪水，毕卓无此酣。
送冒嵩少赴官南吏部·其一
作者：倪元璐
朝代：明

一官如算子，下上从人心。水母矐虾目，山公趋竹林。六朝聊吊古，半壁足撑今。慎弗叹李蔡，俱能辨沈任。
送冒嵩少赴官南吏部·其二
作者：倪元璐
朝代：明

三十车字去，金台等空龛。席居末荣末，飞意南至南。尽日持夹袋，逢山采烟岚。乐饥清溪水，毕卓无此酣。
送吴朗公给谏
作者：倪元璐
朝代：明

顶门一下是阳刚，七十谏书飞血光。政事堂堪名偃月，累臣意不在飞霜。遂精周易因羑里，欲祭皋陶奈范滂。的的君恩如海阔，将人几肉放归乡。
送唐宜之判凤阳
作者：倪元璐
朝代：明

召来三月使西夷，祇为相如作赋奇。驿驿逢花团笔梦，家家拗竹备儿骑。帝陵秀又添龙护，客路清惟有鹤随。想见凤翔书判日，子瞻不独解吟诗。
送姚孟长前辈赴南中
作者：倪元璐
朝代：明

为说人生非聚麋，长安道上恋何棋。独饶识具三毛颊，不合时宜一肚皮。文帝贾生时不见，神宗苏轼本相知。知君能看钟山色，一样金门莫戒诗。
送开美之关中
作者：倪元璐
朝代：明

猎猎秋髭霜满颧，未行先已挂秦烟。无人能识骑牛气，有字须题落雁巅。儒眼尽他酣百二，客身总不入三千。归来莫道囊如洗，定有雍州帖一船。
送徐水部奉使荆关
作者：倪元璐
朝代：明

笙歌齐展画旂开，一具乌纱两笑腮。不问已知为楚使，巫山云气逼人来。灼眼霞光映彩舸，一双仙去竟如何。樊夫人比刘纲妙，法力才差半黍多。商船如蚁客如鸶，今日开关较昨迟。底事郎官忙一晓，未曾完得远山眉。楚风雄得似惊沙，目送三湘贵客槎。便过武溪人不讶，使君舟上有桃花。占天太史上星台，楚分媭星逼上台。召去君王如有问，须言红叶是良媒。
送徐水部奉使荆关·其一
作者：倪元璐
朝代：明

笙歌齐展画旂开，一具乌纱两笑腮。不问已知为楚使，巫山云气逼人来。
送徐水部奉使荆关·其三
作者：倪元璐
朝代：明

商船如蚁客如鸶，今日开关较昨迟。底事郎官忙一晓，未曾完得远山眉。
送徐水部奉使荆关·其二
作者：倪元璐
朝代：明

灼眼霞光映彩舸，一双仙去竟如何。樊夫人比刘纲妙，法力才差半黍多。
送徐水部奉使荆关·其五
作者：倪元璐
朝代：明

占天太史上星台，楚分媭星逼上台。召去君王如有问，须言红叶是良媒。
送徐水部奉使荆关·其四
作者：倪元璐
朝代：明

楚风雄得似惊沙，目送三湘贵客槎。便过武溪人不讶，使君舟上有桃花。
送成毖宇院长赴官留都
作者：倪元璐
朝代：明

是处纱笼护远征，薇光正照石头城。知登李白楼能醉，去扣昭明瓮有声。讲席一时虚次仲，台阶千里隔然明。到须急揽钟山翠，恐有沙堤人送行。
送文长洲相国放归
作者：倪元璐
朝代：明

只看波旬斗曲多，魔宫震动转多魔。暴公昔亦持三物，陆子今方出一鹅。中必叠双真射手，戏如格五小风波。南园碑记秦城咏，可及君家正气歌。帝能夜梦鬼朝歌，其奈公超作雾何。骨鲠鱼头称参政，眼光牛背耐修罗。终南自放三彭走，京兆岂容五日多。归去支公亭上望，莫将霄鹤羡笼鹅。
送文长洲相国放归·其一
作者：倪元璐
朝代：明

只看波旬斗曲多，魔宫震动转多魔。暴公昔亦持三物，陆子今方出一鹅。中必叠双真射手，戏如格五小风波。南园碑记秦城咏，可及君家正气歌。
送文长洲相国放归·其二
作者：倪元璐
朝代：明

帝能夜梦鬼朝歌，其奈公超作雾何。骨鲠鱼头称参政，眼光牛背耐修罗。终南自放三彭走，京兆岂容五日多。归去支公亭上望，莫将霄鹤羡笼鹅。
送王漩观侍御
作者：倪元璐
朝代：明

何鸟能为希有音，通传景祐四贤吟。刘元城汉不惭铁，胡澹庵书大直金。十古功名胥靡贵，一生学问福堂深。无将此事瞒朱陆，自有鹅湖说到今。
送王漩观侍御
作者：倪元璐
朝代：明
体裁：七言律诗

何鸟能为希有音，通传景祐四贤吟。刘元城汉不惭铁，胡澹庵书大直金。千古功名胥靡贵，一生学问福堂深。无将此事瞒朱陆，自有鹅湖说到今。
送赏元亮之官
作者：倪元璐
朝代：明

天生彩笔列明霞，行袐书厨三十车。便到洛阳仍第一，去冬先发牡丹花。
送陆鲲庭计偕
作者：倪元璐
朝代：明

习说又三载，逢人胆过头。衙官班屈宋，儿子第融修。伸纸只无畏，上书非有求。管城飞食肉，相法必封侯。
送陈天甫督学岭西
作者：倪元璐
朝代：明

有佛无佛安足论，悉驱僧入辟支门。图书龙马真开辟，钟鼓爰居亦引援。五笥安眠边教授，千年交代柳宗元。由来岭外称烟瘴，今看春风何处温。
送陈章侯南还暨阳
作者：倪元璐
朝代：明

不堪云乱雨长离，凄绝蕉风夜动时。此意自难将作赋，江淹多是未曾知。有我君何易别离，酒浓诗酽夜深时。可当一片韩陵石，归去逢人尽说知。玉鞭在手眼迷离，是写芭蕉怪石时。供作丹徒书院谱，世间只有米颠知。
送陈章侯南还暨阳·其一
作者：倪元璐
朝代：明

不堪云乱雨长离，凄绝蕉风夜动时。此意自难将作赋，江淹多是未曾知。
送陈章侯南还暨阳·其三
作者：倪元璐
朝代：明

玉鞭在手眼迷离，是写芭蕉怪石时。供作丹徒书院谱，世间只有米颠知。
送陈章侯南还暨阳·其二
作者：倪元璐
朝代：明

有我君何易别离，酒浓诗酽夜深时。可当一片韩陵石，归去逢人尽说知。
选房士稿得二十四人
作者：倪元璐
朝代：明

何如渭亭赋，二十四登高。九子龙殊好，五侯鲭合淘。持鞭尝百草，为颊助三毛。赠世绥山果，不仙亦足豪。
道经吴桥范质公吏部招饮澜园月上汎舟却赋
作者：倪元璐
朝代：明

亦为数合解风烟，得入名园似辋川。刑鹬而盟范少伯，骑鲸欲去李青莲。大儒俱出景州道，清论如吟秋水篇。想见山公能启事，竹林尚有驿招贤。大略都如赤壁船，又为秋夜又坡仙。自关福享门当水，尽著情央月上天。遣啸入云淆鹤唳，分清与荻美鸥眠。无如诨语痴吟好，喜听人呼作水颠。侨札推襟非素欢，相逢不奈有云肝。世间几士闻鸡舞，月下孤舟即雉坛。除是求羊无客到，并将李郭拟仙看。请为文字三更饮，并问鲇鱼曾上竿。为问卢敖意得不，不逢若士岂成游。是风吹至滕王阁，有月明如庾亮楼。吟苦惟求迁醋瓮，别难宁使葬糟丘。定无人得知斯乐，明日之齐讯爽鸠。
道经吴桥范质公吏部招饮澜园月上汎舟却赋
作者：倪元璐
朝代：明

想当无奈问奇何，亭较玄亭玄又过。竟醉留髡一石酒，都忘入洛五噫歌。愁予最是秋宵赋，骂世无如春梦婆。宁作尊前双剑影，白虹紫电傲人多。
道经吴桥范质公吏部招饮澜园月上汎舟却赋·其一
作者：倪元璐
朝代：明

亦为数合解风烟，得入名园似辋川。刑鹬而盟范少伯，骑鲸欲去李青莲。大儒俱出景州道，清论如吟秋水篇。想见山公能启事，竹林尚有驿招贤。
道经吴桥范质公吏部招饮澜园月上汎舟却赋·其三
作者：倪元璐
朝代：明

侨札推襟非素欢，相逢不奈有云肝。世间几士闻鸡舞，月下孤舟即雉坛。除是求羊无客到，并将李郭拟仙看。请为文字三更饮，并问鲇鱼曾上竿。
道经吴桥范质公吏部招饮澜园月上汎舟却赋·其二
作者：倪元璐
朝代：明

大略都如赤壁船，又为秋夜又坡仙。自关福享门当水，尽著情央月上天。遣啸入云淆鹤唳，分清与荻美鸥眠。无如诨语痴吟好，喜听人呼作水颠。
道经吴桥范质公吏部招饮澜园月上汎舟却赋·其四
作者：倪元璐
朝代：明

为问卢敖意得不，不逢若士岂成游。是风吹至滕王阁，有月明如庾亮楼。吟苦惟求迁醋瓮，别难宁使葬糟丘。定无人得知斯乐，明日之齐讯爽鸠。
邹县道中麦秋志喜
作者：倪元璐
朝代：明

前岁驱车出战场，去年骤马突飞蝗。今来不是能舒眼，贪看连阡麦子黄。
郊外
作者：倪元璐
朝代：明

谨遵蝴蝶路，寻遍稻芽香。百体富花格，四声正鸟腔。与春为野享，比室更家常。回顾紫薇省，诸君忙不忙。
郊游
作者：倪元璐
朝代：明

不悟黄河面，见山有许容。六经閒跳跃，五岳大遭逢。云胆落韩愈，烟心悦宁封。斯知华岭叶，定不是痴龙。矐目可专听，镵官得恣游。昔贤诚卓识，今士亦良谋。楚璧刖梧凤，越金铸水鸥。自缘力举翮，飞得上山头。
郊游·其一
作者：倪元璐
朝代：明

不悟黄河面，见山有许容。六经閒跳跃，五岳大遭逢。云胆落韩愈，烟心悦宁封。斯知华岭叶，定不是痴龙。
郊游·其二
作者：倪元璐
朝代：明

矐目可专听，镵官得恣游。昔贤诚卓识，今士亦良谋。楚璧刖梧凤，越金铸水鸥。自缘力举翮，飞得上山头。
郑元岳司寇解网志喜
作者：倪元璐
朝代：明

亦念皋陶直，平反信早孚。星辰摧贯索，勋业托耕锄。云著连山易，阿成卧佛图。清时询黄发，未易守菰芦。
醉巫
作者：倪元璐
朝代：明

醒巫颠禹步，敢召庐山神。宁与石言晋，不能松事秦。重华旦复旦，孟子醇乎醇。启沃宁无志，延英望后尘。公超作大雾，谁不中游蒙。二典足三窟，五经徒八风。天嘻孤烈缺，云讯隔丰隆。更欲循墙走，将无误乃公。
醉巫·其一
作者：倪元璐
朝代：明

醒巫颠禹步，敢召庐山神。宁与石言晋，不能松事秦。重华旦复旦，孟子醇乎醇。启沃宁无志，延英望后尘。
醉巫·其二
作者：倪元璐
朝代：明

公超作大雾，谁不中游蒙。二典足三窟，五经徒八风。天嘻孤烈缺，云讯隔丰隆。更欲循墙走，将无误乃公。
野食
作者：倪元璐
朝代：明

我曰驰驱日，渠云稼穑时。驴粮恭艾子，马食怒张仪。谋以肉而鄙，人因痴乃肥。静宵得战胜，不敢薄羹藜。
金山
作者：倪元璐
朝代：明

巨灵驱岳走，半渡落泥丸。静鼓记舟里，中针定浪盘。竿头容塔进，壁上聚龙观。最是移情处，惊风失碧澜。
锡令陈石夫邀饮惠山赋谢
作者：倪元璐
朝代：明

自关缘法合，天亦为停云。山惧水勍敌，石推松冠军。宰官身澹漠，文字饮氤氲。笳鼓蛙俱好，谁能喧使君。
雄州道上望溪流泓然
作者：倪元璐
朝代：明

大小雄如画，丹楼十里城。此方元特达，得水益精神。口语烟波气，饭香鱼子羹。扁舟遥望美，乃始觉驴狞。
雄州道中
作者：倪元璐
朝代：明

风声怪得似鸺鹠，大掠黄沙塑马头。韩愈饱争如二鸟，谢丞渴又甚三驺。偶遗一睫成深梦，直听双眉作远愁。客路不知天近远，程程须筑望京楼。
集吴符远颍山之规亭
作者：倪元璐
朝代：明

千承谷口有云封，尽拥山光入饮烽。石寝将军疑伏虎，松翔老子信犹龙。蒋生能径杜陵道，谢朓忽诗落雁峰。只看亭身圆似此，若犹方内那相逢。
集红酣亭同凌骏甫闵园客赋
作者：倪元璐
朝代：明

不衫不履草亭台，随意溪声随意苔。花气淡都如谷水，雨珠肥不过青梅。多安炉火深僧定，故诡诗题钝客才。集似西园人更雅，好将景物细图来。
雨后行东阿道中
作者：倪元璐
朝代：明

如此风光便可图，不由雨不化醍醐。小批花面尘三斗，大展山前月一湖。狞石魏公偏妩媚，轻烟吕相不糊涂。还看遍亩明光锦，此却应封阿大夫。
题何孝廉荷墅图卷
作者：倪元璐
朝代：明

似来香气吴绡上，可有钱塘十里无。辋水云烟呈别景，新丰鸡犬认归途。枕间宗炳游山法，客里长房缩地符。纵是湖光堪入画，不安君在岂成图。
题冯祯卿画石为磊斋都谏
作者：倪元璐
朝代：明

一班新秀出仇池，畅可清霜欲下时。传与明时当谏草，臣心原奉石为师。
题刘湛六宛溪钓图
作者：倪元璐
朝代：明

觉是秋光性可安，豪襟小耐白虹丸。若非千仞冈头坐，岂易清溪下钓竿。
题友人文稿
作者：倪元璐
朝代：明

不能一日废操觚，穴口为关？鼠须。有铁自为朱亥用，无人可当赤丁呼。试看鹿逐谁真主，始信蛙淫尽小巫。此腕借来刚廿载，未曾还得长公苏。
题友人文稿
作者：倪元璐
朝代：明
体裁：七言律诗

不能一日废操觚，穴口为关�鼠须。有铁自为朱亥用，无人可当赤丁呼。试看鹿逐谁真主，始信蛙淫尽小巫。此腕借来刚廿载，未曾还得长公苏。
题小桃源图为韩寅仲先生
作者：倪元璐
朝代：明

松风忽过小溪湾，长出仇池石一班。不问已知天地别，神仙自合享三山。桃花流水隐双凫，中有高真彻晓呼。人是右丞诗是画，袛应唤作辋川图。王维石室鲁菟裘，一日山居一日侯。试到顽仙楼上看，可知李白醉时不。天上元灵曲奏来，何因人世奖仙才。正如渡口溪风便，流出胡麻饭一杯。携将琴鹤过夷门，比勘温公独乐园。圣世遭逢无避理，不应题是小桃源。
题小桃源图为韩寅仲先生·其一
作者：倪元璐
朝代：明

松风忽过小溪湾，长出仇池石一班。不问已知天地别，神仙自合享三山。
题小桃源图为韩寅仲先生·其三
作者：倪元璐
朝代：明

王维石室鲁菟裘，一日山居一日侯。试到顽仙楼上看，可知李白醉时不。
题小桃源图为韩寅仲先生·其二
作者：倪元璐
朝代：明

桃花流水隐双凫，中有高真彻晓呼。人是右丞诗是画，袛应唤作辋川图。
题小桃源图为韩寅仲先生·其五
作者：倪元璐
朝代：明

携将琴鹤过夷门，比勘温公独乐园。圣世遭逢无避理，不应题是小桃源。
题小桃源图为韩寅仲先生·其四
作者：倪元璐
朝代：明

天上元灵曲奏来，何因人世奖仙才。正如渡口溪风便，流出胡麻饭一杯。
题扇石为王霁宇司马
作者：倪元璐
朝代：明

静安以贞，轩翱而骋。巫高见飞，李广疑寝。其矫如虬，将萦似蚓。备德矜能，肤清骨挺。我将拜之，请君勿哂。
题松柏双寿图
作者：倪元璐
朝代：明

松柏岁寒节，谷风夫妇心。千年如有护，为作老龙吟。
题松石为年友留邺二仙
作者：倪元璐
朝代：明

爵以大夫呼曰丈，挟贵挟长可如何。要是天生双介节，我龙尔虎不差多。
题松石寿吴澹人母杨夫人
作者：倪元璐
朝代：明

骊山老母石长在，华岭玉姜松愈芬。十二灵飞篇烂熟，传经偶尔号宣文。
题王季重石鼓淮河两歌
作者：倪元璐
朝代：明

二千年古，九千里曲。请无彼观，而此之读。掷地作声，染字皆绿。昌黎扶轮，少陵捧毂。
题王觉斯石交图为郭天门吏部
作者：倪元璐
朝代：明

千夫舁不上丹徒，看有模棱物态无。交尽世人惟得此，资他风骨耐他粗。
题画
作者：倪元璐
朝代：明

山情澹得似沙鸥，又著松吟雨后秋。无事倘来此静坐，不知真觉日长不。晴山点不上多烟，一味清幽澹远天。最爱长松松下水，秋光都宿钓鱼船。宫钟能亮野烟疏，却好连村带郭居。欲借武昌楼上月，一观老子兴何如。天方白醉树红酣，小著溪风淡著岚。山亦不深秋不浅，最宜松下卓茅庵。是听秋声作赋时，秋风多在最高枝。溪山定不牵成格，欲学王痴我更痴。觉得山容不耐秋，一山霜树秃于鹙。怕他误入枯禅道，唤起钟声出梵楼。
题画
作者：倪元璐
朝代：明

欲图少室恍三分，为有清光不点云。自结草亭深树里，幽山淡水太玄文。尔雅才疏六月笺，绿阴长到十分天。情知北户风犹好，意在临流不在眠。才着云山即有烟，分明传与画中禅。聪明无过戴安道，曾把金针度范宣。
题画
作者：倪元璐
朝代：明

石容何岸草何芳，二者离奇孰可降。乞得米颠袍笏到，还邀谢客咏池塘。
题画·其一
作者：倪元璐
朝代：明

山情澹得似沙鸥，又著松吟雨后秋。无事倘来此静坐，不知真觉日长不。
题画·其一
作者：倪元璐
朝代：明

欲图少室恍三分，为有清光不点云。自结草亭深树里，幽山淡水太玄文。
题画·其三
作者：倪元璐
朝代：明

宫钟能亮野烟疏，却好连村带郭居。欲借武昌楼上月，一观老子兴何如。
题画·其三
作者：倪元璐
朝代：明

才着云山即有烟，分明传与画中禅。聪明无过戴安道，曾把金针度范宣。
题画·其二
作者：倪元璐
朝代：明

尔雅才疏六月笺，绿阴长到十分天。情知北户风犹好，意在临流不在眠。
题画·其二
作者：倪元璐
朝代：明

晴山点不上多烟，一味清幽澹远天。最爱长松松下水，秋光都宿钓鱼船。
题画·其五
作者：倪元璐
朝代：明

是听秋声作赋时，秋风多在最高枝。溪山定不牵成格，欲学王痴我更痴。
题画·其六
作者：倪元璐
朝代：明

觉得山容不耐秋，一山霜树秃于鹙。怕他误入枯禅道，唤起钟声出梵楼。
题画·其四
作者：倪元璐
朝代：明

天方白醉树红酣，小著溪风淡著岚。山亦不深秋不浅，最宜松下卓茅庵。
题画石为吴骏公
作者：倪元璐
朝代：明

骨则有馀，态殊不足。问之君平，传于五鹿。
题画石为朱丈恒岳
作者：倪元璐
朝代：明

中洞以灵，骨强而正。使人如此，天下其定。
题画石为罗萸江前辈
作者：倪元璐
朝代：明

自由体正见嶙峋，端为滔滔现此身。珍重好加炉火炼，世间原有补天人。
题画石送姚孟长前辈
作者：倪元璐
朝代：明

总欺学学与尧尧，唤作天门第一桥。待到中流人共晓，莫将深浅问江潮。
题画赠吴符远
作者：倪元璐
朝代：明

云合浓摹水淡临，浓为侠气淡交心。相逢已是林泉友，尽写秋光十里深。山自跏趺水自嘶，数株霜醉小亭西。他时梦里寻张敏，但绕溪行定不迷。
题画赠吴符远·其一
作者：倪元璐
朝代：明

云合浓摹水淡临，浓为侠气淡交心。相逢已是林泉友，尽写秋光十里深。
题画赠吴符远·其二
作者：倪元璐
朝代：明

山自跏趺水自嘶，数株霜醉小亭西。他时梦里寻张敏，但绕溪行定不迷。
题画赠王念生使君
作者：倪元璐
朝代：明

亦加红叶亦微云，亦著高人曳碧裙。但说是秋都不信，此中春气正氤氲。唤起山阴道上云，清溪可濯拟呼群。临流自作三回想，未必清溪似使君。
题画赠王念生使君·其一
作者：倪元璐
朝代：明

亦加红叶亦微云，亦著高人曳碧裙。但说是秋都不信，此中春气正氤氲。
题画赠王念生使君·其二
作者：倪元璐
朝代：明

唤起山阴道上云，清溪可濯拟呼群。临流自作三回想，未必清溪似使君。
题画赠王葱岳中丞
作者：倪元璐
朝代：明

山法雄深水意奇，秋林霜皎月明时。令公多是张防禦，每得江南草木知。上头可有锦冈无，一例风光列昼图。昨夜泰山云气美，飞为快雨到西湖。
题画赠王葱岳中丞·其一
作者：倪元璐
朝代：明

山法雄深水意奇，秋林霜皎月明时。令公多是张防禦，每得江南草木知。
题画赠王葱岳中丞·其二
作者：倪元璐
朝代：明

上头可有锦冈无，一例风光列昼图。昨夜泰山云气美，飞为快雨到西湖。
题画送徐虞求京兆入觐
作者：倪元璐
朝代：明

千花万卉中不妍，千风万波中不颠。此是恒山大茂石，天教飞到圣人前。
题画送江夏相公予告
作者：倪元璐
朝代：明

奇石骄无奈，高秋澹不群。知须几两屐，消受此山云。
题画送高硁斋太仆东归
作者：倪元璐
朝代：明

亦在迷濛杳霭间，苍苔不点石烂斑。闻今正少桑林雨，那遣烟云归泰山。
题画送魏廓园被谪南还
作者：倪元璐
朝代：明

水有浮萍石有苴，风霜一夜剪扶疏。知消几两东山屐，莫便逢人说遂初。
题蟠桃图为徐比部
作者：倪元璐
朝代：明

室后松纹绣有鳞，斗南星气烂如银。最奇此会天开子，不小当年岳降申。塞上千金求谏草，庭中七月下仙轮。岁星是否东方朔，只问蟠桃图上人。
题解石帆追褒册子
作者：倪元璐
朝代：明

责花责其果，奖柯奖其株。为果为可食，为株为可扶。广陵八月涛，白马张素车。橘花台上花，一开千日敷。涛气为男儿，花妍发闺姿。所以两异人，鸿光双聚眉。干镆称夫妇，精合生双剑。黄门跃其一，奔霆以激电。方其理祥刑，持法如持水。及其拜夕郎，触山如触纸。江流岂不洪，追源良以远。有母问平反，无父教咸謟。薪尽火方传，形没理弥显。旌贤旌所生，彤章下元土。一命游鶤飞，再命潜蛟舞。不知地下人，为作何欢慰。君看死者荣，当知生者瘁。人生忠孝怀，但学围葵理。忠以倾其心，孝以芘其抵。
题钱大鹤职方烟霞载
作者：倪元璐
朝代：明

离离白凤采，滚滚赤蛟涎。悉化为烟霞，氤氲装一船。雷霆岂不闻，蛟龙时亦过。不愁眠不熟，此不是风波。
题钱大鹤职方烟霞载·其一
作者：倪元璐
朝代：明

离离白凤采，滚滚赤蛟涎。悉化为烟霞，氤氲装一船。
题钱大鹤职方烟霞载·其二
作者：倪元璐
朝代：明

雷霆岂不闻，蛟龙时亦过。不愁眠不熟，此不是风波。
题马腾仲大母显贞录
作者：倪元璐
朝代：明

死节何难难立孤，青闺容易到黄垆。曷留老眼看孙子，但不峨冠自丈夫。仰德怀清台是范，陈情令伯表如图。九天褒诏千秋史，博得泉涂一笑无。
飞来峰
作者：倪元璐
朝代：明
体裁：五言律诗

灵鹫何年至，追游正酒阑。猿声催客泪，鸟语逼人寒。乳窦侵衣湿，江花倚杖看。自贪幽兴惬，相对更盘桓。
饮临清马太学园亭自午至月上始散得游字
作者：倪元璐
朝代：明

亦为贪景物，非但主能留。藤拗掣松肘，风尖错鸟喉。火攻萤下策，水遁月阴谋。今者如不乐，真惭马少游。
马上遇雨
作者：倪元璐
朝代：明

自来三日蒙头雨，无节无肢不似鱼。腹里郝隆如晒得，此回定湿治安书。
高秋雁影
作者：倪元璐
朝代：明

漾漾浮浮淡不过，天光照出字无讹。可容远水芦花见，是得孤山云意多。华岭逢龙俱花叶，墨池曳隼有烟波。想当不为更嬴下，高到冥冥人奈何。
黄石斋举子同馆勒双卮以寿
作者：倪元璐
朝代：明

杏坛推才，五台选德。为是父儿，宜烦孔释。今之黄童，乃在漳江。是父是子，亦既有双。
黄石斋举子同馆勒双卮以寿·其一
作者：倪元璐
朝代：明

杏坛推才，五台选德。为是父儿，宜烦孔释。
黄石斋举子同馆勒双卮以寿·其二
作者：倪元璐
朝代：明

今之黄童，乃在漳江。是父是子，亦既有双。
黄金台吟
作者：倪元璐
朝代：明

吾将扬髯鼓腮，问乎昭王之金台。提金呼人汝其来，壮夫面土心成灰。宿瘤如有貌，想当不自媒。嗟吁乎，士不爱鼎，王不好瑟。燕王台上取良金，荆王门下投奇璧。璧固贱于玞，金亦不如锡。吾闻燕王买骏燕山下，蹄鬣相逢多路马。路马易嘶，路神易祈。若俾骏马鸣自理，骏马宁死而骨耳。马口瘖，人眼瞢，谁知者，九方歅。九方善相马，箧中无黄金。嗟吁乎郭隗乐毅非高贤，燕台抗千金，燕士持一钱。台高于天，士卑于渊。嗟吁乎今燕古燕。
默坐
作者：倪元璐
朝代：明

默坐无丝挂，化予为水鸥。山头望廷尉，壁上观诸侯。梦境咄嗟办，文心汗漫游。始知佛快乐，不在度人筹。
上雪窦寺
作者：倪光
朝代：明
体裁：五言律诗

垂老寻山寺，山林别有春。路花迎笑客，野鸟自呼人。斜日催行骑，西风落醉巾。到来图画里，天上一閒身。
九日登龙门寺塔
作者：倪光
朝代：明
体裁：七言律诗

玉堂山下龙门寺，宝塔丹梯九日登。歌起宿檐双野鹤，笑看埽叶一閒僧。云边垂白飞岩水，江上摇红小殿灯。欲采茱萸望乡国，一行征雁树层层。
半村为毛廷辅赋
作者：倪光
朝代：明
体裁：五言律诗

郡晓闻钟漏，门前人卖花。郭田留野鹤，庭树宿城鸦。园径通渔市，河桥近酒家。柳塘横客棹，风月赋桑麻。
夏日园林即事
作者：倪光
朝代：明
体裁：五言律诗

洗竹摇云断，看山坐日斜。趁晴收野艾，临晚摘园瓜。行蚁沿枯柳，群蜂恋落花。夏莺啼不断，于此惜年华。
客中寄李明府
作者：倪光
朝代：明
体裁：五言律诗

旅馆多岑寂，孤灯对此身。青年愁里过，华发客中新。小雨甘黄菊，西风老白蘋。交游满京国，明府独相亲。
宿清村
作者：倪光
朝代：明
体裁：五言律诗

地阔江流险，天空山势高。望乡双泪落，为客一身劳。斜日飞沙鸟，西风动野蒿。独舟依岸宿，深竹夜骚骚。
怀金太仆
作者：倪光
朝代：明
体裁：五言律诗

每忆金居士，交游独见怜。清风落疏竹，白首问寒泉。诗社几人在，湖山空月圆。此生不复见，风雨泣长年。
拟唐人得日观韵
作者：倪光
朝代：明
体裁：五言律诗

晓入蓬莱境，看门鹤一双。老松欹涧石，垂蔓护山窗。林响风生岛，亭虚月涌江。投壶人去远，烟冷酒空缸。
江村读隐
作者：倪光
朝代：明
体裁：七言律诗

茅屋深村江水流，读书长日坐江头。柴门织妾晨敲火，柳浦渔公夜寄舟。篱菊净开三径雨，渚莲欲老半池秋。孙康未得其中趣，钓月芦花狎海鸥。
游紫霄观
作者：倪光
朝代：明
体裁：五言律诗

台殿层霄近，烟霞一径连。悬崖生古树，小洞出寒泉。果落黄猿笑，花深白鹿眠。玉箫吹向客，鹤舞月娟娟。
病中
作者：倪光
朝代：明
体裁：五言律诗

白头林下病，久与世相违。深巷客稀到，閒门云自飞。春寒兰叶短，雨细药苗肥。若问吟边意，劳生总是非。
登北高峰访僧不遇
作者：倪光
朝代：明
体裁：七言律诗

短衣小轿入湖村，渐上高峰步步痕。经阁竹边斜有路，僧房云里半开门。花深洞口啼山鬼，日晚岩前见世尊。欲问老禅方丈去，火温茶灶一瓢存。
看菊东村
作者：倪光
朝代：明
体裁：七言律诗

对菊东村天气清，微吟半醉鹤随行。少年最恨花无语，白发方知酒有情。夜卧小窗寒雨过，晓看深径绿苔生。青山只在秋江上，何事通宵梦不成。
石涧
作者：倪光
朝代：明
体裁：七言律诗

何年凿玉水潺湲，倚石穿云出柳湾。双涧夹流村北雨，一溪通汇屋前山。平分月色浮帘净，相影天光入座閒。短岸桃花吟坐晚，白鸥相对欲忘还。
老狂
作者：倪光
朝代：明
体裁：五言律诗

浮生自落魄，非复晋风流。云卧借僧榻，雪行问钓舟。青山入孤兴，绿酒散閒愁。老去任头白，乾坤一野鸥。
西陵夜宿
作者：倪光
朝代：明
体裁：五言律诗

冲岸夜潮响，客居愁自生。远汀渔火起，隔岸寺钟鸣。帘破流萤入，云移睡犬惊。山螀又啼近，尽夕梦何成。
访仙游观
作者：倪光
朝代：明
体裁：五言律诗

遥入仙源路，碧云深处幽。洞门双白鹤，花径一青牛。别境天无外，长生草不秋。偶逢樵者问，元曰会蓬丘。
访灵隐寺
作者：倪光
朝代：明
体裁：五言律诗

柳暗苏堤路，行行二月春。草香随蜡屐，松影落罗巾。野鸟近啼竹，山蜂远趁人。老僧相见好，留宿话前因。
访茅山张鍊师不遇
作者：倪光
朝代：明
体裁：五言律诗

客中曾有约，孤骑入茅山。一水落天上，乱云生竹间。花深溪路远，松老洞门閒。采药不知处，月高犹未还。
送日本副使梵苗公
作者：倪光
朝代：明
体裁：五言律诗

东渡海潮起，琼筵别上人。帆开行漏尽，香逐赐衣新。月白元无夜，花明别有春。云山千万里，天遣几相亲。
钱塘怀古
作者：倪光
朝代：明
体裁：七言律诗

运启钱塘驻紫微，奉天文武直金扉。南来宫阙凤初舞，北去山河龙不飞。殉骨孤臣埋宿草，前朝衰柳对斜晖。客行欲问葫芦井，今日西陵故老稀。
雨后有怀兰谷
作者：倪光
朝代：明
体裁：五言律诗

三亩南湖宅，林香雨过时。短篱边笋早，深径出花迟。问字人携酒，寻幽客对棋。野鸥共无事，相近不相疑。
灯市篇
作者：倪启作
朝代：明
体裁：古风

律转熹辰属春序，长安作市连灯聚。五剧三条结阵来，众口喧腾祝晴曙。廓市开廛询税息，一椽一屋纷蚁密。越罗楚练丽新辉，周鼎商彝腾旧色。百货交重列两边，南北奇珍次鳞集。贵者涌价千黄金，贱以铢两争微直。戚里连镳至，侯门步屧过。绿帻张云伞，金貂盛绮罗。手掷蚨钱无吝惜，追陪左右入肩摩。原涉庭中豪客满，田文门下盗雄多。复有少年轻薄儿，缠绵结伴随所之。等闲游戏无一事，前于后喁如有期。蹀㩻飘尘看络绎，妖童冶女阑街立。群儿又贺太平年，挝鼓喧阗无剩隙。俄见颓阳入西暮，家家宴息燃灯烛。铜芝金藕吐晶光，荧煌炫转弥幽曲。燕地龙膏曜百里，紫焰丹尘布霞绮。宝骑香轮何处来，儃佪细认朱门里。朱门连锦幕，复阁乘云起。玉案荐琅玕，银罂列雕几。穷眸一顾气芬郁，鼎爇都梁发奇馥。两街临望未分明，但见珠帘映青玉。处处歌筵调部律，雕桐宝瑟和笙笛。一曲昆崙转六幺，东楼妙韵西无敌。龙香板，鶤觔弦，抽拨铿锵更可怜。□将舞袖翻新剧，教坊才授李龟年。炮花齐发吐朱丝，金菊葡萄满树梨。好事多方构奇制，幻作浮图灯百枝。此时见灯不见市，嘈嘈失听声音碎。狂客使酒似颖川，醉奴狼藉当垆睡。一年良夜能几时，明日阴晴迥未知。玉缸倒尽红螺竭，帝里春光醉莫辞。春浮帝里异乡俗，士民同奏升平曲。愿祈岁岁乐如斯，君王常赐光明烛。
九日
作者：倪嘉善
朝代：明
体裁：五言律诗

牢落家居久，频逢令节过。秋声闻雁少，霜意入林多。幽思惊时换，山游奈雨何。韦生高卧稳，黄菊许谁歌。
栖霞六朝松
作者：倪嘉庆
朝代：明
体裁：七言律诗

童巅山木亦危哉，信有神灵护此隈。烧尾苍龙犹攫雾，停机老鹤漫遴材。千年风物今谁在，一望霜楸更可哀。封禅不来栖隐处，嬴秦名号莫相猜。
骤雨
作者：倪嘉庆
朝代：明
体裁：五言绝句

雨骤泉声急，云凉树色浓。不知何处寺，忽送一声钟。
古意
作者：倪复
朝代：明
体裁：古风

南国有佳人，素质凌朝华。丽服粲云锦，杂佩纷文罗。含情理瑶瑟，皓齿发清歌。音响激流风，徘徊惨难和。流光递更驶，岁月如颓波。歌罢感迟暮，曲竟长咨嗟。愿逢同心人，采菱发阳阿。
感寓三首·其一
作者：倪复
朝代：明
体裁：古风

风高残暑清，露白秋夜长。蔓草不复滋，蟪蛄吊流光。繁思縻中襟，戚戚何能忘。鸾刀未发硎，割剥摧锋铓。宝镜匣中埋，垢污何由明。元运自沦忽，白日去茫茫。瑶华恐不实，泯灭沉风霜。安得松柏姿，岁寒色苍苍。
感寓三首·其三
作者：倪复
朝代：明
体裁：古风

端居观物化，悠悠念群生。青春始萌达，朱火忽巳盈。床有一素琴，玉轸映朱绳。弹为阳春曲，琳琅满宫庭。白日怅兴怀，悲来复填膺。子期今逝矣，千载谁复听。
感寓三首·其二
作者：倪复
朝代：明
体裁：古风

时光更代谢，蟪蛄笑蜉蝣。嘉禾不成实，稊稗矜有秋。芝兰种不荣，荆棘满崇丘。玄阴结严冬，芳意坐自遒。鸿鹄将安之，悬圃阻且修。惭我绵薄姿，引领增内忧。
江行
作者：倪复
朝代：明
体裁：五言绝句

野水田田绿，江村曲曲斜。一筇寻不厌，坐占白鸥沙。
登孤山
作者：倪复
朝代：明
体裁：七言律诗

日脚穿云蘸碧流，红光晴射水西楼。沙明白鸟双双下，山好苍烟面面收。谁遣残妆照华发，仍遗匹练照清秋。六桥风景依然在，冷落孤山草树丘。
登雪窦岩
作者：倪复
朝代：明
体裁：七言律诗

倚天苍翠出峥嵘，中有飞泉泻碧鸣。绝壑风高岩虎啸，千林月上野猿惊。寺当绝顶丹题见，径转回溪素练萦。陡觉尘区异寥廓，欲临寒碧洗烦缨。
落日
作者：倪复
朝代：明
体裁：七言绝句

江城落日与林平，翻入沧波照眼明。坐对草堂浑不语，谁将玉管调黄莺。
读史二首·其一
作者：倪复
朝代：明
体裁：古风

木马不驾乘，石田不堪耕。剡蒿代更梁，削菌以居楹。匠石惊且走，工倕还抚膺。仰首看白日，登高望沧瀛。水东日亦西，纷纷各有营。阳和变杀气，雪浪奔长鲸。赤精既迷汉，中原复废兴。祸乱不可弭，感叹何时平。
读史二首·其二
作者：倪复
朝代：明
体裁：古风

飘风起末路，日色无光辉。猛虎厌兽肉，驺虞恒苦饥。群狐处中堂，麒麟受羁縻。陈窦竟火灭，衣冠落涂泥。上天杳且冥，是非何所咨。古来共叹息，千古成蓍龟。
老去
作者：倪学究钜
朝代：明

老去花能遣，愁来酒易亲。青苔生户牖，白石冷荆榛。总有生平好，谁怜旦暮人。樵苏聊自爨，稚子学供薪。
避兵（丁未腊月十五日避阿克之乱）
作者：倪学究钜
朝代：明

客情乡思两相关，况复遭逢兵革间。无罪自投豺虎地，有官难御白乌蛮。九江源尽双鱼绝，孤骑晨征一剑闲。回首故园归未得，瘴烟寒雨满空山。
镇远舟中
作者：倪学究钜
朝代：明

一上孤航喜复潸，䈙溪东下水潺湲。难禁有漏诸天雨，不断无名两岸山。夷汉此时方犄角，干戈今日遂生还。沅江芷草行堪采，遮莫闲花点鬓斑。
鬼方道中二首
作者：倪学究钜
朝代：明

垂老投荒极，风尘惨独行。流离遭世难，贫贱得人轻。烽起知兵合，岚开卜雨晴。敢辞山路险，日暮且孤征。一雨累经旬，征夫殊苦辛。流沙深没膝，积潦涨浮身。马失曾行路，桥迷再渡人。兵戈兼岁事，天意岂无因。
鬼方道中二首·其一
作者：倪学究钜
朝代：明

垂老投荒极，风尘惨独行。流离遭世难，贫贱得人轻。烽起知兵合，岚开卜雨晴。敢辞山路险，日暮且孤征。
鬼方道中二首·其二
作者：倪学究钜
朝代：明

一雨累经旬，征夫殊苦辛。流沙深没膝，积潦涨浮身。马失曾行路，桥迷再渡人。兵戈兼岁事，天意岂无因。
为顾新山题画用思道韵
作者：倪宗正
朝代：明
体裁：五言绝句

久住水东溪，欲往水西去。一夜春草生，溪路无寻处。
题网鱼图
作者：倪宗正
朝代：明
体裁：古风

白白江波红尾鱼，蒲花初发柳花疏。江洲日暮忘归去，江鱼上网不知数。风雨欲来犹不来，箬笠且挂矶头树。
落凤坡二首
作者：倪容
朝代：明

先主何心袭益州，士元抵死设奇谋。秋原依旧平于掌，落凤坡前鸟雀愁。谈笑隆中起卧龙，地图况已出张松。中山帝胄安天下，谁遣将军触箭锋。
落凤坡二首·其一
作者：倪容
朝代：明

先主何心袭益州，士元抵死设奇谋。秋原依旧平于掌，落凤坡前鸟雀愁。
落凤坡二首·其二
作者：倪容
朝代：明

谈笑隆中起卧龙，地图况已出张松。中山帝胄安天下，谁遣将军触箭锋。
丁亥元宵前三日宿院中分得金字
作者：倪岳
朝代：明

四海升平逢令节，百寮休暇荷纶音。画桥游客看行马，玉署閒官笑盍簪。花满楼台春簇簇，月明灯火夜沉沉。不眠更尽今宵话，共惜流光抵万金。
丁巳正月郊祀斋居和郑廷纲少司徒二首
作者：倪岳
朝代：明

长忆郊斋傍紫垣，禁城春色正氛氲。龙舆欲下千官肃，凤纛徐移万骑奔。银汉云收微有影，瑶台月转淡无痕。留都散局今叨窃，不及严趋向帝阍。奉引长时下掖垣，御街瑞霭自氤氲。六师环卫看如翼，万姓遥瞻喜欲□。□□□□□□□，□□□□□□□。□□□□□□□，□□□□□□□。
丁巳正月郊祀斋居和郑廷纲少司徒二首·其一
作者：倪岳
朝代：明

长忆郊斋傍紫垣，禁城春色正氛氲。龙舆欲下千官肃，凤纛徐移万骑奔。银汉云收微有影，瑶台月转淡无痕。留都散局今叨窃，不及严趋向帝阍。
丁巳正月郊祀斋居和郑廷纲少司徒二首·其二
作者：倪岳
朝代：明

奉引长时下掖垣，御街瑞霭自氤氲。六师环卫看如翼，万姓遥瞻喜欲□。□□□□□□□，□□□□□□□。□□□□□□□，□□□□□□□。
丁未庆成侍燕
作者：倪岳
朝代：明

五胙筵开仰圣颜，从臣叨列殿东班。云开黼扆韶音动，雪映銮墀扇影閒。醉浥流霞倾北海，歌传湛露祝南山。掖垣散步东风里，携得天香两袖还。
三月九日圣驾幸学先是阻雨改卜适际晴和侍从观礼喜而有作
作者：倪岳
朝代：明

圣主崇文幸辟雍，骏奔百职讶云从。方惊风雨终宵静，自庆衣冠此日逢。诏下青衿增感激，礼成黄幄倍从容。谈经却羡师儒地，献纳能忘答九重。雨馀春意满贤关，咫尺天临侍从班。旷典正逢三月里，清光近仰一堂间。新加牲币过唐宋，远绍云仍及孟颜。十里旌旄红日拥，銮舆徐驭六龙还。
三月九日圣驾幸学先是阻雨改卜适际晴和侍从观礼喜而有作·其一
作者：倪岳
朝代：明

圣主崇文幸辟雍，骏奔百职讶云从。方惊风雨终宵静，自庆衣冠此日逢。诏下青衿增感激，礼成黄幄倍从容。谈经却羡师儒地，献纳能忘答九重。
三月九日圣驾幸学先是阻雨改卜适际晴和侍从观礼喜而有作·其二
作者：倪岳
朝代：明

雨馀春意满贤关，咫尺天临侍从班。旷典正逢三月里，清光近仰一堂间。新加牲币过唐宋，远绍云仍及孟颜。十里旌旄红日拥，銮舆徐驭六龙还。
三月十二日肇开经筵岳以翰林旧僚叨侍讲读荐蒙燕赉感而有作
作者：倪岳
朝代：明

讲殿春开第一筵，师臣敷对更精专。龙飞五位文明盛，鹄立群工礼度虔。早奉王言颁玉敕，初闻帝典启瑶编。非才素愧匡时学，重荷恩休倍悚然。载瞻经幄侍文华，天语亲聆宠数加。燕锡大官当禁闼，恩颁内帑到儒家。逢时有幸应知感，稽古无功讵足誇。誓竭涓埃裨海岳，祗今文运正亨嘉。
三月十二日肇开经筵岳以翰林旧僚叨侍讲读荐蒙燕赉感而有作·其一
作者：倪岳
朝代：明

讲殿春开第一筵，师臣敷对更精专。龙飞五位文明盛，鹄立群工礼度虔。早奉王言颁玉敕，初闻帝典启瑶编。非才素愧匡时学，重荷恩休倍悚然。
三月十二日肇开经筵岳以翰林旧僚叨侍讲读荐蒙燕赉感而有作·其二
作者：倪岳
朝代：明

载瞻经幄侍文华，天语亲聆宠数加。燕锡大官当禁闼，恩颁内帑到儒家。逢时有幸应知感，稽古无功讵足誇。誓竭涓埃裨海岳，祗今文运正亨嘉。
三月晚泊和合驿
作者：倪岳
朝代：明

晚投和合驿，地近久知名。茅屋孤村断，烟波一棹轻。冰痕沙半折，春色柳初荣。自信儒官冷，无劳候吏迎。
三鸶图
作者：倪岳
朝代：明

新荷织风翠如剪，属玉孤鸣水波卷。何时旧侣双飞来，并逐沧浪弄清浅。羽雪经春犹未消，顶丝飏日轻飘飘。窥鱼来往思无限，高洁不受渔人招。君不见画图彷佛差相儗，千古长怜鲁文子。
上巳会尚质宅时雨雪交集得日字
作者：倪岳
朝代：明

四时有更谢，逝者一已疾。冉冉暮春至，和风转阳律。感子共寮寀，欢会聊暇日。宿雨朝未休，途潦莽四溢。踌躇立前庭，恐兹节序失。驾言策驽马，西瞻子云室。高楼厂云汉，良朋三与七。逍遥综壶奕，谈笑散书帙。胜负谁为谋，诙谐不可诘。举爵长檐下，移榻更促膝。酒酣气益䧺，凭阑抚吟笔。西山涵暮景，峰嶂眇崷卒。东园桃李花，繁华互蒙密。四顾荡心胸，默默意已悉。山阴极清赏，远驾亦超轶。幽鸟林外归，新月云间出。颓然忽复醉，觞咏信非一。携手各辞去，娱乐难具述。顾兹交分情，岂云甘纵逸。朝阳倚桐树，可以成琴瑟。苟无朴斲劳，终为负嘉质。人生俯仰间，飘忽等邮驲。缅怀用世心，劬劳那足恤。但惜千载前，古道有彀率。壮志共相勉，老矣徒唧唧。
上巳会尚质宅时雨雪交集得日字
作者：倪岳
朝代：明
体裁：古风

四时有更谢，逝者一已疾。冉冉暮春至，和风转阳律。感子共寮寀，欢会聊暇日。宿雨朝未休，途潦莽四溢。踌躇立前庭，恐兹节序失。驾言策驽马，西瞻子云室。高楼厂云汉，良朋三与七。逍遥综壶奕，谈笑散书帙。胜负谁为谋，诙谐不可诘。举爵长檐下，移榻更促膝。酒酣气益雄，凭阑抚吟笔。西山涵暮景，峰嶂眇崷卒。东园桃李花，繁华互蒙密。四顾荡心胸，默默意已悉。山阴极清赏，远驾亦超轶。幽鸟林外归，新月云间出。颓然忽复醉，觞咏信非一。携手各辞去，娱乐难具述。顾兹交分情，岂云甘纵逸。朝阳倚桐树，可以成琴瑟。苟无朴斲劳，终为负嘉质。人生俯仰间，飘忽等邮驲。缅怀用世心，劬劳那足恤。但惜千载前，古道有彀率。壮志共相勉，老矣徒唧唧。
上巳出游瓮山分得处字
作者：倪岳
朝代：明

密勿金闺籍，逍遥玉堂署。承平荷君恩，倏忽感时叙。夙约犹未忘，远游孰为拒。晴日散微暄，晨景及初曙。共出西郭门，相寻旧行处。物生遂敷荣，民居乐繁庶。望望出林麓，迢迢转湖溆。草色迷断岸，山光接孤屿。轻风吹客衣，閒云擘晴絮。冠裳惊杂遝，鸥鸟忽轩翥。羸马行复嘶，野花粲如语。前途不可诘，幽寺渺何许。逢人试借问，揽辔重延伫。隔林见僮仆，展席具尊俎。悬崖费跻攀，佳境足依据。午桥晋公庄，辋川右丞墅。烟岚宿轩窗，风云入毫楮。览眺豁心目，推敲失杯箸。欢呼非放旷，觞咏亦容与。讵云礼法疏，聊得江山助。清赏殊未酣，归兴一已遽。白日不可留，青春渐将去。怀哉望三益，怃然增百虑。岂不惜燕乐，神交愧鸡黍。愿言结同心，勉旃永终誉。
不及登兜率岩因寄同游诸公
作者：倪岳
朝代：明

兜率岩高紫翠层，酒酣无力倦重登。探奇骋望君方始，涉险留题我已曾。吊古谩寻前代寺，逢人频问旧时僧。山林城市俱成幻，千劫维摩总浪称。
不寐
作者：倪岳
朝代：明

一话孤身万斛愁，贫来偏易上心头。无端客枕难成梦，卧听寒更报晓筹。悠悠心事总堪愁，三十年来一转头。只恐蹉跎成老大，不知何处觅良筹。
不寐·其一
作者：倪岳
朝代：明

一话孤身万斛愁，贫来偏易上心头。无端客枕难成梦，卧听寒更报晓筹。
不寐·其二
作者：倪岳
朝代：明

悠悠心事总堪愁，三十年来一转头。只恐蹉跎成老大，不知何处觅良筹。
丙午陪祀南郊
作者：倪岳
朝代：明

星分虎帐护行宫，烟合龙香烛上穹。九奏箫韶灯影下，三严钟鼓月明中。精禋夜格诸坛肃，和气春回四海融。共仰祝釐昭圣德，拟从周雅颂年丰。
丙子新秋
作者：倪岳
朝代：明

梧叶惊风报早秋，天边时见火星流。深闺凉夜砧声起，总是关山客里愁。
东庄行乐
作者：倪岳
朝代：明

东庄小隔渝水东，萦纡仄径遥相通。春雨初过乱松碧，晓日欲上浮云红。耕馀閒步引孤鹤，睡起行吟携短筇。回首萧然忽陈迹，长林瑟瑟生悲风。
中秋大雨无月作嫦娥怨时会陈师召宅
作者：倪岳
朝代：明

忆自奔归月宫里，来往东西若流水。崖前丹桂千度花，海底鱼龙几回死。年年独守广寒宫，玉殿琼楼相映空。美人悠悠怀永夕，孤影眇眇临悲风。泣血号天目欲瞽，丰隆磔云送寒雨。净洗铅华入素秋，始觉孀居心转苦。琐窗听雨度寒宵，拟藉芳樽酬寂寥。空惭偷得长生药，此日清魂谁为招。
中秋明日重会吴鼎仪宅分得光字
作者：倪岳
朝代：明

昨已中秋过，如何更举觞。谩劳频会合，未许太疏狂。宦路怜同宦，乡心感异乡。明年今夜月，谁复共清光。
乐清轩十律为乡友沙士清
作者：倪岳
朝代：明

沁远从知地自偏，美人池馆故悠然。须烦能画王摩诘，更着耽诗李谪仙。门近市廛堪买酒，屋临溪水正通船。閒居适兴游仍乐，却羡年来事事便。独把行踪混草莱，年年图得见花开。高山流水从调弄，明月清风共往来。一个长松三径菊，几竿修竹半窗梅。寻幽只合诗人到，爱听清吟对酒杯。垂肩短发晚萧萧，惟有琴樽伴寂寥。隐君旧爱子午谷，诗客今居丁卯桥。山中白屋真成趣，天上青云不可招。高卧日长非为懒，出门十步即尘嚣。晚岁襟怀何所凭，一廛聊自老金陵。柴门斜对青山叠，茅屋平连绿树层。钓艇渔竿忘世客，薰炉茗盌在家僧。却怜尘海炎炎者，应笑吾庐冷似冰。风流长忆鹿门庞，窈窕丘园俯翠淙。鹤唳九皋松满径，凤翔千仞竹当窗。邺侯家富牙签万，亚父谋疏玉斗双。怀古不胜仍对酒，醉歌聊使壮心降。移来安乐旧行窝，长日宁容俗客过。自有尊罍娱北海，可无词赋继东坡。虹光夜拂青萍剑，藻思时翻白雪歌。落尽碧桃春不管，满庭芳草意如何。潦倒何烦礼法拘，萧然山泽可胜癯。半棱新月明琪树，一段寒冰贮玉壶。诗社有人时送草，县门无吏不催租。床头酒熟知谁共，若个邻翁不费呼。环堵无营寂似禅，百年高兴付新编。谢公可解庞公乐，博望其如鲁望贤。声色抵须污耳目，功名端合让林泉。君看白首为郎者，犹自殷勤事草玄。笑弹长铗看吴钩，醉里都忘岁月流。野马隔窗空滚滚，海鸥近席自悠悠。梦魂不到苍龙阙，杖屦长过白鹭洲。閒向楸枰论胜负，从教一局便封侯。廊庙江湖两不关，休休聊博此生閒。花繁东阁迎风折，竹过西墙带雨删。尘梦不飞应似水，吟肩孤耸好如山。一官我愧匡时术，回首因君几厚颜。
乐清轩十律为乡友沙士清·其一
作者：倪岳
朝代：明

沁远从知地自偏，美人池馆故悠然。须烦能画王摩诘，更着耽诗李谪仙。门近市廛堪买酒，屋临溪水正通船。閒居适兴游仍乐，却羡年来事事便。
乐清轩十律为乡友沙士清·其七
作者：倪岳
朝代：明

潦倒何烦礼法拘，萧然山泽可胜癯。半棱新月明琪树，一段寒冰贮玉壶。诗社有人时送草，县门无吏不催租。床头酒熟知谁共，若个邻翁不费呼。
乐清轩十律为乡友沙士清·其三
作者：倪岳
朝代：明

垂肩短发晚萧萧，惟有琴樽伴寂寥。隐君旧爱子午谷，诗客今居丁卯桥。山中白屋真成趣，天上青云不可招。高卧日长非为懒，出门十步即尘嚣。
乐清轩十律为乡友沙士清·其九
作者：倪岳
朝代：明

笑弹长铗看吴钩，醉里都忘岁月流。野马隔窗空滚滚，海鸥近席自悠悠。梦魂不到苍龙阙，杖屦长过白鹭洲。閒向楸枰论胜负，从教一局便封侯。
乐清轩十律为乡友沙士清·其二
作者：倪岳
朝代：明

独把行踪混草莱，年年图得见花开。高山流水从调弄，明月清风共往来。一个长松三径菊，几竿修竹半窗梅。寻幽只合诗人到，爱听清吟对酒杯。
乐清轩十律为乡友沙士清·其五
作者：倪岳
朝代：明

风流长忆鹿门庞，窈窕丘园俯翠淙。鹤唳九皋松满径，凤翔千仞竹当窗。邺侯家富牙签万，亚父谋疏玉斗双。怀古不胜仍对酒，醉歌聊使壮心降。
乐清轩十律为乡友沙士清·其八
作者：倪岳
朝代：明

环堵无营寂似禅，百年高兴付新编。谢公可解庞公乐，博望其如鲁望贤。声色抵须污耳目，功名端合让林泉。君看白首为郎者，犹自殷勤事草玄。
乐清轩十律为乡友沙士清·其六
作者：倪岳
朝代：明

移来安乐旧行窝，长日宁容俗客过。自有尊罍娱北海，可无词赋继东坡。虹光夜拂青萍剑，藻思时翻白雪歌。落尽碧桃春不管，满庭芳草意如何。
乐清轩十律为乡友沙士清·其十
作者：倪岳
朝代：明

廊庙江湖两不关，休休聊博此生閒。花繁东阁迎风折，竹过西墙带雨删。尘梦不飞应似水，吟肩孤耸好如山。一官我愧匡时术，回首因君几厚颜。
乐清轩十律为乡友沙士清·其四
作者：倪岳
朝代：明

晚岁襟怀何所凭，一廛聊自老金陵。柴门斜对青山叠，茅屋平连绿树层。钓艇渔竿忘世客，薰炉茗盌在家僧。却怜尘海炎炎者，应笑吾庐冷似冰。
乐清轩十律为乡友沙士清·其四
作者：倪岳
朝代：明
体裁：七言律诗

晚岁襟怀何所凭，一廛聊自老金陵。柴门斜对青山叠，茅屋平连绿树层。钓艇渔竿忘世客，薰炉茗碗在家僧。却怜尘海炎炎者，应笑吾庐冷似冰。
乙卯郊祀分献北海礼成有作
作者：倪岳
朝代：明

北海分祠曲径西，瑶坛第一费攀跻。天中星斗应相近，宇内山川孰可齐。已信朝宗归漭沆，还期流润遍町畦。礼成欲献祈年颂，拟候重城报晓鸡。
九日游陈氏西园即席次镜川杨学士韵
作者：倪岳
朝代：明

左掖候朝回，西溪共客来。陶翁思对菊，杜老慰登台。山近秋屏列，池清晚镜开。似忘红日堕，犹欲尽馀杯。红叶明孤屿，黄金媚一川。山童供午饷，野老刈秋田。归鸟高还下，閒云往复旋。试看村社日，扶醉说丰年。穿岩结疏屋，接陇布秋菑。出郭路非远，还家心自迟。最宜春雨后，又近夕阳时。彷佛青溪曲，悠然千里思。酣馀步远塍，暮景自清澄。篱菊未堪摘，溪鱼犹可罾。竹间挑晚稻，荷底拾秋菱。欲尽登高兴，攀崖更一层。
九日游陈氏西园即席次镜川杨学士韵·其一
作者：倪岳
朝代：明

左掖候朝回，西溪共客来。陶翁思对菊，杜老慰登台。山近秋屏列，池清晚镜开。似忘红日堕，犹欲尽馀杯。
九日游陈氏西园即席次镜川杨学士韵·其三
作者：倪岳
朝代：明

穿岩结疏屋，接陇布秋菑。出郭路非远，还家心自迟。最宜春雨后，又近夕阳时。彷佛青溪曲，悠然千里思。
九日游陈氏西园即席次镜川杨学士韵·其二
作者：倪岳
朝代：明

红叶明孤屿，黄金媚一川。山童供午饷，野老刈秋田。归鸟高还下，閒云往复旋。试看村社日，扶醉说丰年。
九日游陈氏西园即席次镜川杨学士韵·其四
作者：倪岳
朝代：明

酣馀步远塍，暮景自清澄。篱菊未堪摘，溪鱼犹可罾。竹间挑晚稻，荷底拾秋菱。欲尽登高兴，攀崖更一层。
九月朔卞庙谒祭因有豫作登高之约归次偶成
作者：倪岳
朝代：明

一门忠孝古难全，节义如公史有编。浮议不妨轻瓦石，流风自足重山川。碑铭细刻三千字，茔兆新捐十万钱。仰止遗容堪再拜，精英何许尚森然。风雨秋凉欲满城，庙门箫鼓达群情。不忘后举千年祀，兼许先酬九日盟。山色正高宜对菊，蟹螯初美试持觥。因逢佳景怀遗烈，可胜寻常载酒行。道院因山占此丘，孤亭元属晋西州。悠然自古多遐思，偶尔于今得胜游。云暗卞祠松叶老，雨香陶径菊花秋。凭阑不尽登临兴，目尽长江万里流。
九月朔卞庙谒祭因有豫作登高之约归次偶成·其一
作者：倪岳
朝代：明

一门忠孝古难全，节义如公史有编。浮议不妨轻瓦石，流风自足重山川。碑铭细刻三千字，茔兆新捐十万钱。仰止遗容堪再拜，精英何许尚森然。
九月朔卞庙谒祭因有豫作登高之约归次偶成·其三
作者：倪岳
朝代：明

道院因山占此丘，孤亭元属晋西州。悠然自古多遐思，偶尔于今得胜游。云暗卞祠松叶老，雨香陶径菊花秋。凭阑不尽登临兴，目尽长江万里流。
九月朔卞庙谒祭因有豫作登高之约归次偶成·其二
作者：倪岳
朝代：明

风雨秋凉欲满城，庙门箫鼓达群情。不忘后举千年祀，兼许先酬九日盟。山色正高宜对菊，蟹螯初美试持觥。因逢佳景怀遗烈，可胜寻常载酒行。
二十九日夜祀以病不预枕上用韵一首
作者：倪岳
朝代：明

虎豹关严隔内朝，门官引入暗相招。鼓钟声动星初转，松桧阴连露未消。前导公侯分两队，后陪文武肃诸僚。自缘斋祓心如惕，卧听鸣珂散九霄。
二十二日奉制命往祀天寿山之神二十五日礼成而还
作者：倪岳
朝代：明

香币遥从晓殿颁，小臣承命谒桥山。千年王气蟠龙虎，五夜祠官拥佩环。草木润回新雨后，坛壝高出乱云间。礼成正及曈昽曙，携得天风两袖还。长陵北上宝山东，仄径萦回万壑中。鸟道泥新初过雨，虎笼云暗欲生风。礼严牲币三酬献，诚协人神一感通。归路却惊甘泽遍，夐无尘土自春融。
二十二日奉制命往祀天寿山之神二十五日礼成而还·其一
作者：倪岳
朝代：明

香币遥从晓殿颁，小臣承命谒桥山。千年王气蟠龙虎，五夜祠官拥佩环。草木润回新雨后，坛壝高出乱云间。礼成正及曈昽曙，携得天风两袖还。
二十二日奉制命往祀天寿山之神二十五日礼成而还·其二
作者：倪岳
朝代：明

长陵北上宝山东，仄径萦回万壑中。鸟道泥新初过雨，虎笼云暗欲生风。礼严牲币三酬献，诚协人神一感通。归路却惊甘泽遍，夐无尘土自春融。
二月二日与诸亲友别后道中偶成
作者：倪岳
朝代：明

都门风色渐柔和，祖道纷然散玉珂。祗为清斋忘剧饮，不禁离思发高歌。乾坤此日君恩重，江海长年客梦多。去住有怀怜共切，临岐心绪复如何。
云松高隐图为清江邹彦和赋
作者：倪岳
朝代：明

青松郁成林，上与浮云连。云来松漠漠，云去松娟娟。苓珀下深固，雨露通重玄。两意忽有合，相托成千年。不谓云松交，转增丘壑妍。清江有幽士，志隐耽林泉。巢云卧松顶，手拂青山巅。芳阴日已远，雅操日已坚。空对高隐图，载赋云松篇。
五月二十又二日蒙赐鲜品自是时鱼梅笋之类皆叨预焉感激有作
作者：倪岳
朝代：明

中使传呼赐予仍，小臣何幸亦亲承。润分异果皆沾露，寒沁嘉鱼尚带冰。擎出九天从玉署，贡来千里自金陵。深怀两世遭逢地，图报非才感愧增。
五月十一日王世赏侍讲西园晚酌即席限韵一首
作者：倪岳
朝代：明

花底清飔醒醉颜，城头落照尚忘还。便须觞咏从今日，未必林泉胜此间。绿醑浮春倾北海，翠屏宜晚对西山。心惊远道青骢骑，梦入中垣白鹭班。
京师十景图诗 其一 金台夕照
作者：倪岳
朝代：明

谁筑高台势半倾，昔人犹慕好贤名。天于白日自今古，士与黄金随重轻。返照又兼飞鸟没，残霞时傍断虹明。萧萧易水知何地，登眺惟深感慨情。
京师十景图诗 其七 西山霁雪
作者：倪岳
朝代：明

琪花入夜舞纤纤，晓日西山万象兼。晃漾不分琼岛路，参差微露玉峰尖。虚疑冻合芙蓉殿，便觉寒生翡翠帘。何处可人閒拄笏，乾坤一色动遐瞻。
京师十景图诗 其三 蓟门烟树
作者：倪岳
朝代：明

旧雨年来已罢飞，新春深绿护林霏。千家远树连民坞，十里重门接帝畿。佳气凌空疑缥缈，轻云笼日正熹微。纷纷车马朝天路，芳润犹惊暗湿衣。
京师十景图诗 其九 东郊时雨
作者：倪岳
朝代：明

周郊一望大田东，布谷声中雨满空。宿雾未收方杳缈，阴云渐合转溟濛。乾坤不惜栽培力，畎亩全资润泽功。为想秋成登万宝，壤歌随处乐年丰。
京师十景图诗 其二 琼岛春云
作者：倪岳
朝代：明

移得三山小朵峰，春深长见暖云封。势凭天阙无高下，影落人寰有淡浓。崒嵂一拳疑踞虎，缤纷五色想从龙。须知岁岁为霖雨，四海神功自九重。
京师十景图诗 其五 玉泉垂虹
作者：倪岳
朝代：明

曾探山罅汲深清，一曲泉流玉色明。偃蹇虹霓云外影，琤琮环佩月中声。飞空疑欲成朝雨，漾日从教报晚晴。东接天潢知不远，万年长绕凤凰城。
京师十景图诗 其八 芦沟晓月
作者：倪岳
朝代：明

桑乾汹涌到芦沟，分得黄河一派流。波影疑从天上落，曙光应傍月中浮。千山玉蝀晴初见，五夜银蟾晓未收。人语鸡声迷远近，帝城西畔古桥头。
京师十景图诗 其六 居庸叠翠
作者：倪岳
朝代：明

都城王气接居庸，晴黛氤氲入望浓。峭壁倚云笼翡翠，颠厓过雨出芙蓉。争奇突起三千尺，设险平凌百二重。北尽龙沙东到海，祗应万里属提封。
京师十景图诗 其十 南囿秋风
作者：倪岳
朝代：明

百里崇墉四面开，朱门曾睹翠华来。秋声捲海千林肃，晚吹飞尘万骑回。瑟瑟黄芦迷雁泊，萧萧红叶堕鹰台。吾皇恭俭巡游少，辇路春深长绿苔。
京师十景图诗 其四 太液晴波
作者：倪岳
朝代：明

池头新涨涌盘涡，宿雨初增太液波。明月有时沉宝镜，好山终夕蘸青螺。自缘江汉朝宗近，怪得鱼龙变化多。万顷汪洋涵帝泽，不须天上挽银河。
京师十景图诗·金台夕照
作者：倪岳
朝代：明

谁筑高台势半倾，昔人犹慕好贤名。天于白日自今古，士与黄金随重轻。返照又兼飞鸟没，残霞时傍断虹明。萧萧易水知何地，登眺惟深感慨情。移得三山小朵峰，春深长见暖云封。势凭天阙无高下，影落人寰有淡浓。崒嵂一拳疑踞虎，缤纷五色想从龙。须知岁岁为霖雨，四海神功自九重。旧雨年来已罢飞，新春深绿护林霏。千家远树连民坞，十里重门接帝畿。佳气凌空疑缥缈，轻云笼日正熹微。纷纷车马朝天路，芳润犹惊暗湿衣。池头新涨涌盘涡，宿雨初增太液波。明月有时沉宝镜，好山终夕蘸青螺。自缘江汉朝宗近，怪得鱼龙变化多。万顷汪洋涵帝泽，不须天上挽银河。曾探山罅汲深清，一曲泉流玉色明。偃蹇虹霓云外影，琤琮环佩月中声。飞空疑欲成朝雨，漾日从教报晚晴。东接天潢知不远，万年长绕凤凰城。都城王气接居庸，晴黛氤氲入望浓。峭壁倚云笼翡翠，颠厓过雨出芙蓉。争奇突起三千尺，设险平凌百二重。北尽龙沙东到海，祗应万里属提封。琪花入夜舞纤纤，晓日西山万象兼。晃漾不分琼岛路，参差微露玉峰尖。虚疑冻合芙蓉殿，便觉寒生翡翠帘。何处可人閒拄笏，乾坤一色动遐瞻。桑乾汹涌到芦沟，分得黄河一派流。波影疑从天上落，曙光应傍月中浮。千山玉蝀晴初见，五夜银蟾晓未收。人语鸡声迷远近，帝城西畔古桥头。周郊一望大田东，布谷声中雨满空。宿雾未收方杳缈，阴云渐合转溟濛。乾坤不惜栽培力，畎亩全资润泽功。为想秋成登万宝，壤歌随处乐年丰。百里崇墉四面开，朱门曾睹翠华来。秋声捲海千林肃，晚吹飞尘万骑回。瑟瑟黄芦迷雁泊，萧萧红叶堕鹰台。吾皇恭俭巡游少，辇路春深长绿苔。
会贺五宫保于部堂用屠都宪韵
作者：倪岳
朝代：明

霄汉人瞻五凤来，东堂今始为公开。丝纶烜赫先同拜，簪绂从容此共陪。岂乐任倾千日酝，光仪如接九英梅。斯文盛会元非偶，一醉何妨踏月回。
会饯蒋宗谊侍御赴南台即席次留别韵
作者：倪岳
朝代：明

两袖天香出帝都，又看新绿上春芜。晴云古道青骢远，晓日高冈彩凤孤。北海才名重南国，东坡政誉满西湖。老成不负台端选，昼锦如君更有无。
偶书
作者：倪岳
朝代：明

六月八日暑气微，终宵积雨到斜晖。老天翻覆亦如此，举世炎凉何所讥。但愿群生随意足，休嗟万事转头非。年时谁种城东柳，早见青青向十围。
傅曰川曰会雁行待漏像图限韵短歌
作者：倪岳
朝代：明

君家兄弟知名早，渝川地灵到今好。才看连璧产荆山，又闻双凤鸣周镐。金榜策名次第书，彤墀峻级逡巡造。伯也久系翰苑衔，季兮仍占中书考。褒鄂空传侈旧图，轼辙谁传入新草。不用麒麟列高阁，总谓骅骝在驰道。点染丘壑意转妍，脱落山林迹俱扫。更喜閒官共儒素，亦幸清时际熙皞。联佩同趋晓漏迟，挥毫直对朝阳杲。螭头晴云明象服，雉尾香烟瞻翠葆。百年华萼相光辉，千载诗书互探讨。英标杰峙衡霍峻，劲气雄翻江汉浩。锦绣盘旋五色肠，珠玑错落三军纛。文采差差已外弸，华腴烨烨仍中抱。当年殷鼎重盐梅，今日舜衣资大藻。从来特行乃国琛，孰若二难为世宝。久知芝兰合竞秀，亦许松柏宜同老。青云有路已连升，白首无渝矢相保。
元宵会吴鼎仪宅分得将进酒
作者：倪岳
朝代：明

将进酒，黄金杯，东风摇荡春葳蕤。清宵对此灯烛辉，明月皎皎当中闺。将进酒，夜未央，日月逝矣嗟流光。年时感此雨雪狂，美景不及今晨良。将进酒，一再行，醉来尔汝俱忘形。交分蔼若弟与兄，岂直倾盖论平生。将进酒，伐木诗，倚歌而和心孔夷。我虽不饮强倒卮，永怀白首同襟期。将进酒，君莫辞。
元宵会鸣治宅大雪得催字
作者：倪岳
朝代：明

玉堂风雪坐崔嵬，款段冲寒入夜回。鲸海有尘飞弱絮，鳌峰无地着疏梅。云深不碍烧灯去，春早何烦击鼓催。却笑儒官贫到骨，也来相对一衔杯。
八月十四风雨之夕病中望舍弟消息不至怅然有怀
作者：倪岳
朝代：明

西风门巷掩深幽，一卧兼旬倦出游。江上行舟犹渺渺，窗前落叶更悠悠。新寒未慰相如病，旧雨仍增宋玉愁。明日阴晴知未卜，有无诗酒对中秋。
八月四日五鼓大雷雨达旦感之因题白宗璞户部画龙
作者：倪岳
朝代：明

八月四日秋始分，霹雳忽送千山云。星斗无光天地黑，须臾雨捲银河浑。似惊神龙起挥霍，夭矫中霄露头角。眼光掣电灭复明，鼻息轰雷止还作。鳞虫变化龙独灵，下上碧落蟠沧瀛。有时奋迅雨寰宇，坐令四海歌秋成。我闻秦关旱未已，安得甘霖遍千里。拟续坡翁起伏龙，何必吴缣写形似。
六月九日西涯寿旦其日生子以诗志喜次韵贺之
作者：倪岳
朝代：明

闻道君家喜有馀，掌珠光彩动轩除。老天自是知人意，此子还能读父书。占梦固应非偶尔，试啼聊复问何如。醉来却忆山翁语，径作高门待汝车。丝纶阁下暑雨馀，春信忽传来玉除。翁当绂麟正张宴，客喜弄獐争致书。知君于此万已足，愧我而今百不如。太丘盛德老愈健，会遣长文从后车。
六月九日西涯寿旦其日生子以诗志喜次韵贺之·其二
作者：倪岳
朝代：明

丝纶阁下暑雨馀，春信忽传来玉除。翁当绂麟正张宴，客喜弄獐争致书。知君于此万已足，愧我而今百不如。太丘盛德老愈健，会遣长文从后车。
六月二十九日拜命进位尚书适与体斋傅先生年兄同升比承诗示次韵奉复兼柬西涯学士
作者：倪岳
朝代：明

紫宸朝下听鸣銮，凤诏徐颁远近看。并命恩隆良可庆，同年志合更相安。礼曹重叙新僚友，经幄原随旧讲官。独有故人情不忘，几番回首五云端。
再题陈氏西园卷
作者：倪岳
朝代：明

秋山黯淡树高低，知有人家在水西。翠竹绕门斜带郭，绿杨匝径暗通溪。乾坤不碍閒中乐，风月全归醉后题。烧笋烹鱼堪大嚼，一尊时复待君携。
冬至会彭敷五宅咏史分得余忠宣
作者：倪岳
朝代：明

米田将北辕，元祚日以衰。豺虎忽遘患，江淮遂纷披。伟哉青阳公，毅然振蕃维。孤城扼勍敌，白日蔽旌麾。小大数百战，征袍血淋漓。岂论天道还，矢死志靡移。援绝城亦陷，长号赴清漪。妻子及宾客，矢心相追随。亦有帐下士，陨首甘如饴。忆昔勤武备，犹能事文词。辕门罢攻守，朝夕谈书诗。遂使忠义心，不以丧乱移。江水呜咽流，幽魂渺何之。至今舒州城，独有忠节祠。
冬至谒陵和吴原博韵五首
作者：倪岳
朝代：明

行龙迤逦下红门，胜槩真称地势坤。白日尘沙行处少，紫垣星斗望中尊。千年古木疑无路，百里平畴别有村。西接太行东到海，群峰罗列万牛奔。翼翼颠厓接断冈，山城风景倍荒凉。露根宿麦犹无雪，带叶生柴尚有霜。坐畏拥炉冬正暖，困便欹枕夜初长。学宫□□频来客，门外青襟立雁行。沙河冰合石桥危，并辔怜予一骑追。思陟畏途还自重，恐寻覆辙漫成嗤。傅岩舟楫宁非地，郑国舆梁定是谁。回首丹青方炫烂，路人指点梵王祠。泼纸云烟扫不开，斋房稠叠见诗来。丰年正拟称多黍，盛世真堪咏有莱。短草夜深羸马齧，高柯月上乳乌哀。行囊剩有珠玑在，错落人惊出蚌胎。路绕溪湍定几湾，坦夷才过即孱颜。一时直欲乘风去，五夜应须戴月还。寒玉乱鸣溪下水，晚屏斜对画中山。一年两度歌行役，谁道閒官尽日閒。
冬至谒陵和吴原博韵五首·其一
作者：倪岳
朝代：明

行龙迤逦下红门，胜槩真称地势坤。白日尘沙行处少，紫垣星斗望中尊。千年古木疑无路，百里平畴别有村。西接太行东到海，群峰罗列万牛奔。
冬至谒陵和吴原博韵五首·其三
作者：倪岳
朝代：明

沙河冰合石桥危，并辔怜予一骑追。思陟畏途还自重，恐寻覆辙漫成嗤。傅岩舟楫宁非地，郑国舆梁定是谁。回首丹青方炫烂，路人指点梵王祠。
冬至谒陵和吴原博韵五首·其二
作者：倪岳
朝代：明

翼翼颠厓接断冈，山城风景倍荒凉。露根宿麦犹无雪，带叶生柴尚有霜。坐畏拥炉冬正暖，困便欹枕夜初长。学宫□□频来客，门外青襟立雁行。
冬至谒陵和吴原博韵五首·其五
作者：倪岳
朝代：明

路绕溪湍定几湾，坦夷才过即孱颜。一时直欲乘风去，五夜应须戴月还。寒玉乱鸣溪下水，晚屏斜对画中山。一年两度歌行役，谁道閒官尽日閒。
冬至谒陵和吴原博韵五首·其四
作者：倪岳
朝代：明

泼纸云烟扫不开，斋房稠叠见诗来。丰年正拟称多黍，盛世真堪咏有莱。短草夜深羸马齧，高柯月上乳乌哀。行囊剩有珠玑在，错落人惊出蚌胎。
冬雨叹
作者：倪岳
朝代：明
体裁：古风

近山茫茫远山黑，万里乾坤同一色。窗前乱脚雨如麻，窗里孤踪泪成血。岁云暮矣三日雪，冰凝初晴地犹裂。不堪两日雨经宵，一点一声心寸折。新坟已筑高嵯峨，旧坟犹作荒坡陀。长镵欲出泥没胫，对此踟蹰将奈何。青松初长三尺过，买栽远自南山阿。一时委积不复数，厨奴失喜炊薪多。年来苦恨穷愁续，把卷茕然不能读。寒灯冷雨愁转长，忍听东邻夜深哭。晓起邻翁来致辞，丈人虽苦何足知。谁家葬母水盈坎，腊月庚申从葬师。
冬雨叹
作者：倪岳
朝代：明

近山茫茫远山黑，万里乾坤同一色。窗前乱脚雨如麻，窗里孤踪泪成血。岁云暮矣三日雪，冰凝初晴地犹裂。不堪两日雨经宵，一点一声心寸折。新坟已筑高嵯峨，旧坟犹作荒坡陀。长镵欲出泥没胫，对此踟蹰将奈何。青松初长三尺过，买栽远自南山阿。一时委积不复数，廚奴失喜炊薪多。年来苦恨穷愁续，把卷茕然不能读。寒灯冷雨愁转长，忍听东邻夜深哭。晓起邻翁来致辞，丈人虽苦何足知。谁家葬母水盈坎，腊月庚申从？师。
出城
作者：倪岳
朝代：明

太平时节好閒行，侵晓联镳出帝城。凉露拂衣鸡唱早，香尘拥面马蹄轻。佳山秀水如迎客，烟柳莺花尽弄晴。胜地不常人易老，莫教碌碌过平生。
分献四渎礼成有作
作者：倪岳
朝代：明

金榜高悬白石宫，巍巍遥占地南东。祠分圣主坛壝外，礼合诸侯玉帛中。源出名山流自独，润沾新雨泽皆同。小臣祼献惭无补，拟竭微诚祝岁丰。
分韵得分字送丁凤仪秋官南还兼柬沈仲律
作者：倪岳
朝代：明

官烛疏帘坐校文，力完赵璧始怜君。乾坤信有三生合，江汉真成两地分。南省持平人似玉，东城赠别骑如云。宦游兼得家山乐，孤凤翩然百鸟群。故人何许惜离群，望尽天涯隔暮云。秋晚风帆随路便，夜寒霜潦入江分。京华尘土仍怜客，乡国衣冠却羡君。独有秦淮桥上月，清光长忆沈休文。
分韵得分字送丁凤仪秋官南还兼柬沈仲律·其一
作者：倪岳
朝代：明

官烛疏帘坐校文，力完赵璧始怜君。乾坤信有三生合，江汉真成两地分。南省持平人似玉，东城赠别骑如云。宦游兼得家山乐，孤凤翩然百鸟群。
分韵得分字送丁凤仪秋官南还兼柬沈仲律·其二
作者：倪岳
朝代：明

故人何许惜离群，望尽天涯隔暮云。秋晚风帆随路便，夜寒霜潦入江分。京华尘土仍怜客，乡国衣冠却羡君。独有秦淮桥上月，清光长忆沈休文。
分题得西湖送张亚参公实还浙
作者：倪岳
朝代：明

西湖清，湖波万顷㴠空明。鸢鱼鸥鹭自出没，芙蓉杨柳交敷荣。丰乐楼前画船里，散满丰年弦管声。李相遗功存六井，苏守新堤直如绠。善政应垂千载名，岂为游歌乐风景。使君清操西湖同，使君作宦西湖东。十年惠泽被民物，湖水迢迢宁有穷。来朝曾踏湖边雪，归去重看湖上月。好挽天河一问津，星槎早与西湖别。
分题得西湖送张亚参公实还浙
作者：倪岳
朝代：明
体裁：古风

西湖清，湖波万顷涵空明。鸢鱼鸥鹭自出没，芙蓉杨柳交敷荣。丰乐楼前画船里，散满丰年弦管声。李相遗功存六井，苏守新堤直如绠。善政应垂千载名，岂为游歌乐风景。使君清操西湖同，使君作宦西湖东。十年惠泽被民物，湖水迢迢宁有穷。来朝曾踏湖边雪，归去重看湖上月。好挽天河一问津，星槎早与西湖别。